Hiɛkpamɔ | Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ | NWT\nKANEMƆ YƐ Afrikaans Albania Amerika Mumuii Awiemɔ Amharic Argentina Mumuii Awiemɔ Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumuii Awiemɔ Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Cambodia Cebuano Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Estonia Ewe Fiji Filipi Mumuii Awiemɔ Finland French French Mumuii Awiemɔ Ga Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kiribati Kongo Korea Korea Mumuii Awiemɔ Latvia Lithuania Luganda Luo Luvale Malay Malayalam Malaysia Mumuii Awiemɔ Marathi Maya Mexico Mumuii Awiemɔ Mozambique Mumuii Awiemɔ Myanmar Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Otetela Panaman Mumuii Awiemɔ Pangasinan Paraguay Mumuii Awiemɔ Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Romania Russia Salvador Mumuii Awiemɔ Sango Sateré-Mawé Serbia (Roma) Serbian (Cyrillic) Setswana Shona Silozi Slovak Slovak Mumuii Awiemɔ South Africa Mumuii Awiemɔ Spania Spania Mumuii Awiemɔ Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Tigrinya Tok Pisin Tonga Tshiluba Tsonga Turkmen Tuvalu Twi Tzotzil Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nŊmalɛ Krɔŋkrɔŋ lɛ, ni ji Biblia lɛ, ji wolo ni Nyɔŋmɔ hã aŋma ní etsɔɔ nɔ ekɛ wɔ fɛɛ wieɔ. Esa akɛ wɔkase koni wɔle mɔ ni ŋma lɛ jogbaŋŋ. (Yohane 17:3; 2 Timoteo 3:16) Yehowa Nyɔŋmɔ hãa aleɔ yiŋ ni eto ehã adesai kɛ shikpɔŋ lɛ, ni ji amɛshĩa lɛ, yɛ Biblia lɛ mli.—1 Mose 3:15; Kpojiemɔ 21:3, 4.\nWolo ko wolo ko bɛ ni náa mɛi anɔ hewalɛ tamɔ Biblia lɛ. Biblia lɛ woɔ wɔ hewalɛ ní wɔjie Yehowa sui ni ji suɔmɔ, mɔbɔnalɛ, kɛ musuŋtsɔlɛ kpo. Ehãa mɛi náa hiɛnɔkamɔ, ni ewaa amɛ ni amɛfiɔ shi yɛ shihilɛi ni mli wawai po amli. Agbɛnɛ hu, ehãa anaa je nɛŋ nibii ni kɛ Nyɔŋmɔ suɔmɔnaa nii ni hi kɛwula shi lɛ kpãaa gbee lɛ faŋŋ.—Lala 119:105; Hebribii 4:12; 1 Yohane 2:15-17.\nAŋma Biblia lɛ klɛŋklɛŋ kwraa yɛ Hebri, Aramaik, kɛ Greek mli, ni atsɔɔ emuu lɛ fɛɛ loo efã ko shishi kɛtee wiemɔi ni fa fe 3,000 amli. No ji wolo ni atsɔɔ shishi kɛtee wiemɔi babaoo amli, ni aja fe woji krokomɛi fɛɛ yɛ yinɔsane mli. Esaaa akɛ enɛ feɔ wɔ naakpɛɛ. Biblia lɛ gba akɛ: “Abaashiɛ Maŋtsɛyeli lɛ he sane kpakpa nɛɛ [ni ji sane titri ni Biblia lɛ wieɔ he lɛ] yɛ shikpɔŋ lɛ nɔ fɛɛ koni akɛye jeŋmaji lɛ fɛɛ odase, ni no sɛɛ lɛ naagbee lɛ baaba.”—Mateo 24:14.\nAkɛni wɔna akɛ Biblia lɛ mli sane lɛ he hiaa waa hewɔ lɛ, oti ni ma wɔhiɛ ji, ní wɔtsɔɔ shishi ni ekɛ bɔ ni aŋma lɛ klɛŋklɛŋ kwraa yɛ Hebri, Aramaik, kɛ Greek mli lɛ anyiɛ pɛpɛɛpɛ, ní agbɛnɛ hu, emli akã shi faŋŋ, ní ekanemɔ hu akawa. Saji Krokomɛi ni yɔɔ sɛɛgbɛ lɛ mli saneyitsei ni ji, “Taomɔ Nii Ni Esa Akɛ Ashɛ He Yɛ Biblia Shishitsɔɔmɔ Mli,” “Nibii Ni Yɔɔ Biblia Nɛɛ Mli,” kɛ “Bɔ Ni Fee Ni Wɔnine Shɛ Biblia Lɛ Nɔ” lɛ wieɔ Biblia shishitsɔɔmɔ mli taomɔ nii komɛi ni akɛtsu nii lɛ ahe, ni amɛtsɔɔ nibii ni yɔɔ Biblia nɛɛ mli lɛ hu amli.\nMɛi ni sumɔɔ Yehowa Nyɔŋmɔ, ní amɛjáa lɛ lɛ, sumɔɔ ni amɛná Nyɔŋmɔ Wiemɔ lɛ shishitsɔɔmɔ ko ni ja, ní shishinumɔ waaa. (1 Timoteo 2:4) Enɛ hewɔ lɛ, wɔtsɔɔ Biblia nɛɛ shishi kɛba Ga mli, ejaakɛ wɔmiisumɔ ni wɔtsɔɔ Jeŋ Hee Shishitsɔɔmɔ lɛ shishi kɛya wiemɔi babaoo amli bɔ ni wɔɔnyɛ. Wɔsumɔɔ bo, ni wɔmiisɔle ní oná Ŋmalɛ Krɔŋkrɔŋ nɛɛ he sɛɛ jogbaŋŋ be ni ‘otaoɔ Nyɔŋmɔ sɛɛ gbɛ, ni ona lɛ lɛɛlɛŋ’ lɛ.—Bɔfoi 17:27.\nJeŋ Hee Biblia Shishitsɔɔmɔ Ajinafoi Akuu\nKɛmaje Mɔ Ko Kɛmaje Mɔ Ko Hiɛkpamɔ\nŊmalɛ Krɔŋkrɔŋ Lɛ—Jeŋ Hee Shishitsɔɔmɔ Lɛ Hiɛkpamɔ\nnwt bf. 39


KANEMƆ YƐ Afrikaans Albania Amharic Arabic Armenia Aukan Aymara Azerbaijani Azerbaijani (Cyrillic) Batak (Toba) Bengali Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatia Czech Dangme Denmark Drehu Dutch Efik Estonia Ewe Fiji Finland French Ga Garifuna Georgia Germany Guarani Gujarat Gun Haitian Creole Hebri Hela Hiligaynon Hindi Hungary Igbo Iloko Indonesia Italia Japan Kannada Kazakh Kikamba Kikaonde Kikongo Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Latvia Lingala Lithuania Luganda Luo Luvale Macedonia Macua Malagasy Malay Malayalam Mam Marathi Maya Mixe Mongolia Myanmar Nahuatl (Central) Nahuatl (Northern Puebla) Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Poland Portugal Punjabi Quechua (Ayacucho) Quechua (Bolivia) Romania Russia Samoa Sango Saramacca Sena Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tamil Tatar Telugu Thailand Tigrinya Tojolabal Tok Pisin Totonac Tshiluba Tshwa Tsonga Turkey Tuvalu Twi Tzotzil Ukrain Umbundu Urdu Vietnam Wallis Wolaita Xhosa Yoruba Zapotec (Isthmus) Zulu\nGBEKƐ ŋmɔŋ ni afɔ lɛ shihilɛ yɛ oshara fe nɔ fɛɛ nɔ. Be ni afɔ wɔ kɛba je lɛ mli lɛ, wɔfɔlɔi ni buɔ wɔhe. Kɛ́ wɔbɔi nyiɛmɔ lɛ, wɔnaa mɛi ni wɔkɛkpeɔ lɛ tamɔ asaabui. Wɔsheɔ amɛ gbeyei, ja wɔfɔlɔi yɛ jɛmɛ. Shi kɛ́ wɔmɔ wɔmami loo wɔpapa nine mli lɛ, wɔnuɔ he akɛ wɔyɛ shweshweeshwe.\nBe ni wɔji gbekɛ lɛ, suɔmɔ ni wɔfɔlɔi jieɔ lɛ kpo amɛtsɔɔ wɔ kɛ hewalɛ ni amɛwoɔ wɔ lɛ náa wɔnɔ hewalɛ waa. Kɛ́ wɔyɔse akɛ wɔfɔlɔi sumɔɔ wɔ lɛ, ehãa wɔnuɔ he waa akɛ wɔyɛ shweshweeshwe. Kɛ́ amɛhã wɔle akɛ wɔmiibɔ mɔdɛŋ lɛ, ewoɔ wɔ ekãa ni ehãa wɔyaa hiɛ.\nKɛ́ wɔda kɛshɛ he ko lɛ, wɔnanemɛi hu hãa wɔnuɔ he akɛ wɔyɛ shweshweeshwe. Kɛ́ wɔyɛ amɛmasɛi lɛ wɔhe jɔɔ wɔ, ni kɛ́ wɔkɛ amɛ yɛ skul lɛ wɔsheee gbeyei.\nEyɛ faŋŋ akɛ enɛ tsɔɔ shihilɛ ni akɛkpeɔ yɛ gbekɛbiiashi. Oblahii kɛ oblayei bibii komɛi yɛ ni nanemɛi kpakpai ni amɛyɔɔ lɛ faaa, ni yɛ gbekɛbii komɛi hu agbɛfaŋ lɛ, amɛfɔlɔi kwɛɛɛ amɛ ekpakpa ko. Oblayoo ko ni atsɛɔ lɛ Melissa * lɛ wie akɛ: “Be fɛɛ be ni mana weku ko ni efee ekome yɛ mfoniri mli lɛ, mikɛɔ mihe akɛ, ‘Miná kulɛ be ni miji gbekɛ, miná weku shihilɛ ni yɔɔ miishɛɛ ni tamɔ nɛkɛ.’” Ekolɛ bo hu onuɔ he nakai.\nNAAGBAI NI ANÁA KƐ́ ADA YƐ SHIHILƐ NI BƐ SHWESHWEESHWE MLI\nEkolɛ be ni odaa lɛ, onyɛɛɛ oná hekɛnɔfɔɔ yɛ bo diɛŋtsɛ omli. Ekolɛ ajieee suɔmɔ kpo tsɔ atsɔɔɔ bo ni onáaa mɔ ko ni baawo bo hewalɛ. Ebaanyɛ eba lɛ akɛ okaiɔ bɔ ni ofɔlɔi fɔɔ bémɔ ni no hã amɛgbala lɛ fite lɛ, ni ekolɛ obaanu he akɛ ohewɔ jɛ ni enɛ fɛɛ ba. Aloo nɔ ni ehiii fe fɛɛ lɛ ofɔlɔi lɛ ateŋ mɔ kome jɛɔ bo waa loo efee bo niseniianii.\nTe gbekɛ ni afeɔ lɛ nɛkɛ baafee enii ehã tɛŋŋ? Mɛi komɛi kɛ amɛhe woɔ dãatɔɔ mli ni amɛkɛ tsofai tsuɔ nii yɛ gbɛ ni esaaa nɔ be ni amɛye afii 13 kɛyaa. Mɛi komɛi hu shweɔ ni ajie mɔhedɔɔ kpo atsɔɔ amɛ ni no hãa amɛyabɔɔ gangi. Oblahii kɛ oblayei komɛi hu lɛ, akɛni amɛmiitao ni ajie suɔmɔ kɛ mɔhesusumɔ kpo atsɔɔ amɛ hewɔ lɛ, amɛyafeɔ jɔle. Shi bei pii lɛ, etsɛɛɛ ni amɛteŋ fiteɔ, ni enɛ moŋ fiteɔ sane lɛ kwraa.\nOblahii kɛ Oblayei ni kɛ amɛhe eyawooo shihilɛi nɛɛ eko mli lɛ po baanyɛ anu he akɛ amɛhe bɛ sɛɛnamɔ be ni amɛdara lɛ. Oblayoo ko ni atsɛɔ lɛ Ana lɛ wie akɛ: “Minu he akɛ mihe bɛ sɛɛnamɔ akɛni nakai ji nɔ ni mimami kɛɔ mi be fɛɛ be lɛ hewɔ. Mikaiii akɛ mimami ejie miyi loo ejie suɔmɔ kpo etsɔɔ mi pɛŋ.”\nYɛ bɔ ni wɔfɔlɔi kɛwɔ ye amɛhã yɛ wɔgbekɛbiiashi lɛ sɛɛ lɛ, nibii komɛi tamɔ gbalamlitsemɔ, gbɔlɛ mli naagbai loo bɔ ni wɔnaa wɔgbɔmɔtso wɔhãa lɛ baanyɛ ahã wɔnu he akɛ wɔhe bɛ sɛɛnamɔ. Ekɔɔɔ he eko nɔ ni baahã wɔnu he akɛ wɔhe bɛ sɛɛnamɔ lɛ, ehaŋ wɔná miishɛɛ ni ebaanyɛ efite wɔkɛ mɛi krokomɛi ateŋ. Mɛni wɔbaanyɛ wɔfee koni wɔnyɛ wɔye henumɔ nɛɛ nɔ?\nNYƆŊMƆ SUSUƆ WƆHE\nEhe miihia ni wɔle akɛ mɔ ko yɛ ni baaye abua wɔ. Wɔ fɛɛ wɔyɛ mɔ ko ni baanyɛ aye abua wɔ, mɔ ko ni miisumɔ ni eye ebua wɔ—Nyɔŋmɔ.\nEnɛ ji nɔ ni Nyɔŋmɔ tsɔ egbalɔ Yesaia nɔ ewie akɛ: “Kaakwɛkwɛɛ ohe, shi mi ji o-Nyɔŋmɔ lɛ! Mawajeo, ni maye mabuao; ni mahiɛ omli kɛ mijalɛ ninejurɔ lɛ.” (Yesaia 41:10, 13) Kwɛ bɔ ni wɔmiishɛɔ wɔhe kɛ́ wɔsusu mfonirifeemɔ wiemɔ ni tsɔɔ akɛ Nyɔŋmɔ miisumɔ ni ekɛ enine ahiɛ wɔmli lɛ he! Ehe ehiaaa kwraa akɛ wɔfeɔ yeyeeye!\nBiblia lɛ hãa wɔleɔ Nyɔŋmɔ jálɔi komɛi ni fee yeyeeye shi amɛkɛ amɛhiɛ fɔ̃ Nyɔŋmɔ nɔ lɛ he sane. Hana, ni ji Samuel mami lɛ nu he akɛ ehe bɛ sɛɛnamɔ akɛni enyɛɛɛ efɔ lɛ hewɔ. Bei pii lɛ, ayeɔ ehe fɔ yɛ kene ni eji lɛ hewɔ. Enɛ hãa edaŋ gboɔ ni bei pii lɛ, efoɔ. (1 Samuel 1:6, 8) Shi be ni Hana fɔse enaagbai lɛ eshwie Nyɔŋmɔ hiɛ lɛ, ehiɛ efeee tɔtɔɔtɔ dɔŋŋ.—Samuel 1:18.\nLalafolɔ David hu nijiaŋ je wui bei komɛi. Afii pii ni Maŋtsɛ Saul miitao lɛ agbe. Eyɛ mli akɛ David je ŋaa ni Saul tsɔ koni egbe lɛ lɛ mli shii abɔ moŋ, shi bei komɛi lɛ enuɔ he akɛ naagbai ni ekɛkpeɔ lɛ miisu lɛ. (Lala 55:4-6; 69:2) Yɛ enɛ fɛɛ sɛɛ lɛ, eŋma akɛ: “Hejɔlɛ mli kwraa po ni makã shi mawɔ yɛ; ejaakɛ bo, Yehowa, okome ohãa mihiɔ shi shweshweeshwe.”—Lala 4:9.\nHana kɛ David fɛɛ shɛrɛ amɛnaagbai lɛ amɛfɔ Yehowa nɔ, ni amɛna hu akɛ ehiɛ amɛmli. (Lala 55:23) Mɛɛ gbɛ nɔ wɔɔtsɔ wɔfee nakai nɔŋŋ ŋmɛnɛ?\nNIBII ETƐ NI BAAHÃ ONU HE AKƐ OHE YƐ SƐƐNAMƆ\n1. Okɛ ohiɛ afɔ̃ Yehowa nɔ akɛ Otsɛ.\nYesu wo wɔ hewalɛ ni wɔle e-Tsɛ ni ji “anɔkwa Nyɔŋmɔ kome lɛ.” (Yohane 17:3) Bɔfo Paulo ma nɔ mi ehã wɔ akɛ, “Ekɛ wɔteŋ mɔ fɛɛ mɔ teŋ jekɛɛɛ.” (Bɔfoi 17:27) Yakobo hu ŋma akɛ, “Nyɛtsia nyɛbɛŋkɛa Nyɔŋmɔ, ni ebaatsi ebɛŋkɛ nyɛ.”—Yakobo 4:8.\nLe ni wɔle akɛ wɔyɛ ŋwɛi Tsɛ ko ni sumɔɔ wɔ ni esusuɔ wɔhe lɛ hu ji nɔ titri ni hãa wɔkpeɔ yeyeeyefeemɔ naa. Yɛ anɔkwale mli lɛ, ebaahe be dani wɔbaanyɛ wɔná hekɛnɔfɔɔ yɛ Yehowa mli, shi mɛi babaoo ena akɛ no feemɔ yeɔ ebuaa amɛ. Yoo ko ni atsɛɔ lɛ Caroline lɛ wie akɛ: “Be ni Yehowa batsɔ mi-Tsɛ lɛ, minu he akɛ agbɛnɛ miná mɔ ko ni manyɛ makɛɛ lɛ bɔ ni minuɔ he mihãa. Enɛ hã mitsui nyɔ mimli!”\nYoo ko ni atsɛɔ lɛ Rachel lɛ hu wie akɛ: “Yehowa ji mɔ ni ye ebua mi ni mina akɛ sɛɛnamɔ yɛ mihe be ni mifɔlɔi lɛ shi mi lɛ. Mikɛ lɛ gbaa sane ni mibiɔ lɛ ni eye ebua mi kɛtsu minaagbai lɛ ahe nii. Ni eye ebua mi hu.” *\n2. Okɛ mɛi ni yɔɔ asafo lɛ mli lɛ afee tamɔ weku.\nYesu tsɔɔ ekaselɔi lɛ ni amɛna mɔ fɛɛ mɔ akɛ nyɛmimɛi hii kɛ nyɛmimɛi yei. Ekɛɛ amɛ akɛ: “Nyɛ fɛɛ lɛ, nyɛmimɛi ji nyɛ.” (Mateo 23:8) Eesumɔ ni enɔkwa kaselɔi lɛ asumɔ amɛhe ni amɛfee tamɔ weku agbo ko.—Mateo 12:48-50; Yohane 13:35.\nYehowa Odasefoi asafoi lɛ amlibii lɛ fɛɛ jɛɔ amɛtsuiŋ amɛjieɔ naanyobɔɔ kpo ni amɛshɛjeɔ amɛhe mii akɛni amɛfee tamɔ weku lɛ hewɔ. (Hebribii 10:24, 25) Mɛi babaoo naa asafoŋ kpee yaa tamɔ tsofa ni tsaa amɛhenumɔŋ naagbai lɛ kɛ pilamɔi lɛ.\nYoo ko ni atsɛɔ lɛ Eva lɛ wie akɛ: “Miná naanyo ko ni mishwɛɛɛ ehe ni nuɔ piŋmɔi ni mikɛkpeɔ lɛ shishi yɛ asafo lɛ mli. Ebo mitoi, ekane Biblia lɛ ehã mi, ni ekɛ mi sɔle. Ehãaa mihe afee shoo. Ewa mi kɛtsu minaagbai lɛ ahe nii ni mihe jɔ mi. Yelikɛbuamɔ ni ekɛhã mi lɛ hewɔ lɛ, minu he akɛ mihe yɛ sɛɛnamɔ.” Rachel hu kɛfata he akɛ: “Miná ‘nyɛ kɛ tsɛ’ yɛ asafo lɛ mli. Amɛsumɔɔ mi ni amɛhãa minuɔ he akɛ mihe yɛ sɛɛnamɔ.”\n3. Jiemɔ suɔmɔ kɛ mlihilɛ kpo otsɔɔ mɛi krokomɛi.\nKɛ́ wɔjie suɔmɔ kɛ mlihilɛ kpo wɔtsɔɔ mɛi krokomɛi lɛ, ehãa wɔkɛ amɛteŋ naanyobɔɔ lɛ hiɔ shi daa. Yesu kɛɛ akɛ: “Nɔhãmɔ hãa mɔ náa miishɛɛ fe nɔhemɔ.” (Bɔfoi 20:35) Ni ŋwanejee ko bɛ he akɛ, wɔbaana akɛ kɛ́ wɔjie suɔmɔ babaoo kpo lɛ, abaajie suɔmɔ babaoo hu kpo atsɔɔ wɔ. Yesu kɛɛ ekaselɔi lɛ akɛ, “Nyɛyaa nɔ nyɛhãa, ni mɛi baahã nyɛ.”—Luka 6:38.\nKɛ́ wɔjie suɔmɔ kpo wɔtsɔɔ mɛi ni amɛ hu amɛjie eko kpo amɛtsɔɔ wɔ lɛ, ehãa wɔnuɔ he akɛ wɔhe yɛ sɛɛnamɔ. Taakɛ Biblia lɛ tsɔɔ lɛ, “suɔmɔ sɛɛ efooo kɔkɔɔkɔ.” (1 Korintobii 13:8) María wie akɛ, “mina akɛ jwɛŋmɔi komɛi ni miná yɛ mihe lɛ ejaaa. Nɔ ni ye ebua mi ni mijie susumɔi gbohii nɛɛ yɛ mijwɛŋmɔŋ ji mɛi krokomɛi ni miyeɔ mibuaa, ejaakɛ ehãaa masusu mi pɛ mihe. Be fɛɛ be ni mafee nɔ ko mahã mɛi lɛ, mitsui nyɔɔ mimli.”\nMƆ FƐƐ MƆ BAANU HE AKƐ EHE YƐ SƐƐNAMƆ NI EYƐ SHWESHWEESHWE\nKɛ́ okɛ nibii ni awie he nɛɛ tsu nii lɛ, no etsɔɔɔ akɛ nakai henumɔi lɛ fɛɛ baalaaje shi kome ni ohe baajɔ bo kwraa. Shi amɛbaanyɛ amɛye amɛbua waa. Caroline wie akɛ: “Eyɛ mli akɛ loloolo lɛ minuɔ he akɛ mibɛ shweshweeshwe moŋ. Shi amrɔ nɛɛ lɛ minuɔ he akɛ mihe yɛ sɛɛnamɔ fe tsutsu lɛ. Mile akɛ Nyɔŋmɔ susuɔ mihe, ni miyɛ nanemɛi ni bɛŋkɛɔ mi ní minyɛɔ mimuɔ mifɔ̃ɔ amɛnɔ.” Rachel hu nuɔ he nakai nɔŋŋ. Ewie akɛ: “Yɛ be kɛ beiaŋ lɛ, miwerɛ hoɔ mihe. Shi miyɛ asafoŋbii ni tamɔ nyɛmimɛi kɛhã mi ni mibiɔ amɛdɛŋ ŋaawoo, ni amɛyeɔ amɛbua mi ni minaa mihe akɛ mihe yɛ sɛɛnamɔ. Ni nɔ ni fe fɛɛ lɛ, mikɛ miŋwɛi Tsɛ lɛ gbaa sane daa. Enɛɛmɛi ji nibii ni eye ebua mi.”\nBiblia lɛ ewie akɛ jeŋ hee ko ni baahã mɔ fɛɛ mɔ fɛɛ anu he akɛ eyɛ shweshweeshwe lɛ baaba\nNɔ kroko hu yɛ ni baahã wɔfee shweshweeshwe kɛya naanɔ. Biblia lɛ ewie akɛ jeŋ hee ko ni baahã mɔ fɛɛ mɔ fɛɛ anu he akɛ eyɛ shweshweeshwe lɛ baaba. Nyɔŋmɔ Wiemɔ lɛ ewo shi akɛ: “Mɔ fɛɛ mɔ aaatá eweintso kɛ egbamitso shishi, ni mɔ ko woŋ amɛhe gbeyei.” (Mika 4:4) Yɛ nakai beiaŋ lɛ, mɔ ko mɔ ko nuŋ he akɛ ebɛ shweshweeshwe, ni mɔ ko hu efeŋ wɔ efɔŋ ko. Nibii ni ejɛ naagbai ni wɔkɛkpe bei ko ni eho lɛ mli ni wɔnyɛɛɛ wɔjie kɛjɛ wɔjwɛŋmɔŋ lɛ baafee ‘tsutsu nii ni akaiŋ dɔŋŋ.’ (Yesaia 65:17, 25) Nyɔŋmɔ kɛ e-Bi Kristo Yesu baato ‘anɔkwa jalɛ’ amashi, ni no baahã wɔná ‘hejɔɔmɔ kɛ toiŋjɔlɛ kɛya naanɔ.’—Yesaia 32:17.\n^ kk. 5 Atsake mɛi lɛ agbɛ́i.\n^ kk. 21 Yehowa Odasefoi kɛ mɛi ni miisumɔ ni amɛtsi amɛbɛŋkɛ Nyɔŋmɔ lɛ kaseɔ Biblia lɛ ní amɛheee nɔ ko.\nBɔ ni Mɔ ko ni bɛ Shweshweeshwe lɛ Nuɔ He Ehãa\n“Kɛ́ mitsɛ tɔ dãa lɛ, ekɛ mlifu bolɔɔ waa, kɛkɛ lɛ lɛ gbɔmɔ lɛ fɛɛ etsake. Etsɔ tamɔ osɔ ko ni hiɛ efee kramakrama ni miitao kooloo ko emɔ. Ni mibatsɔ tamɔ gwantɛŋbi ko ni ŋmiŋmi emɔ lɛ, ní miitee ehe koni ekana mi. Kɛ́ makɛɛ lɛ, daa gbi lɛ mitsɔɔ shihilɛ ni yɔɔ gbeyei nɛɛ mli.”—Nibii ni Caroline kɛkpe yɛ egbekɛbiiashi.\n“Minu he akɛ mɔ ko mɔ bɛ ni manyɛ mikɛ mihe afɔ̃ enɔ. Etamɔ nɔ ni milaaje yɛ gɔŋ ko yiteŋ, ni miibolɔ kɛhã yelikɛbuamɔ, shi mɔ ko mɔ ko nuuu mihe ni ebaaba ebaye ebua mi.”—Eva, yoo ko ni ewu tse lɛ gbãla nyɛsɛɛ nɛɛ.\n“Mitsɛ fɔɔ bolɔmɔ kɛ mi woo akɛ, ‘Gbekɛ fɔŋ ji bo. Mɔ ko mɔ ko sumɔŋ osane!’ Mikɛ afii pii ekɛɛ mihe akɛ jeee gbɔmɔ gbonyo ji mi, ni akɛ, mɛi sumɔɔ misane. Mitsɔ tamɔ gbee bi ko ni edɔ elei ewo esɛɛ ni miitao mɔ ko kɛ enine ashwɛ ehe, shi enaaa.”—Mark, etsɛ bɔ lɛ ahora.\n“Bei komɛi kɛ́ mina yoo ko ni he yɔɔ fɛo lɛ, mikɛ lɛ toɔ fɔfɔi fɛfɛo ko ni mɔ fɛɛ mɔ baasumɔ akɛ ená yɛ eshĩa lɛ he. Shi mi lɛ, mitamɔ jwɛi ko kɛkɛ ní efeŋ mɔ ko mɔ ko fɛo.”—María, yoo ko ni nuɔ he akɛ ehe bɛ fɛo.\n“Be ni miná afii 12 pɛ lɛ, mifɔlɔi fã kɛtee maŋ kroko nɔ ni amɛshi mi koni makwɛ minyɛmimɛi yei bibii enyɔ lɛ. Mihe bafee shoo waa. Mishwe ni mana mɔ ko ni baakwɛ mi ní baakɛɛ mi akɛ miibɔ mɔdɛŋ. Shi minu he tamɔ nɔ ni milaaje yɛ koo hayii ko ni mli ewo duŋ mli. Eyɛ mli akɛ mibɔ mihe mɔdɛŋ moŋ, shi miná ni kulɛ mije shihilɛ nɛɛ mli. Miitao ni maná miishɛɛ ni manu he akɛ miyɛ shweshweeshwe.”—Rachel, mɔ ko ni fɔlɔi eshi lɛ amɛyahi maŋ kroko nɔ.


Yesu Tsɛ Kaselɔi Koni Amɛbatsɔmɔ ‘Wolɛi ni Baahɛ Gbɔmɛi’ | Yesu Wala Shihilɛ\nGbɛ lɛ, Anɔkwale lɛ, Wala Lɛ\nNibii ni Tee Nɔ Dani Yesu Je Esɔɔmɔ lɛ Shishi\nSaji Enyɔ ni Jɛ Nyɔŋmɔ Ŋɔɔ\nAwo Yesu Hiɛ Nyam Dani Afɔ Lɛ\nAfɔ Mɔ ni Baasaa Gbɛ lɛ Eto Lɛ\nMaria Hiɛ Musu shi Eboteko Gbãla Mli\nHe ni Afɔ Yesu yɛ kɛ Be ni Afɔ Lɛ\nGbekɛ ni Awo Ehe Shi Lɛ\nŊulamiiaŋkwɛlɔi Yasara Yesu\nAmɛje Nɔyelɔ ko ni Yi Wa Dɛŋ\nEda yɛ Nazaret\nYesu Weku lɛ Fã Gbɛ Kɛtee Yerusalem\nYohane Baptisilɔ lɛ Saa Gbɛ lɛ Eto\nYesu Sɔɔmɔ lɛ Shishijee\nKasemɔ Nii Kɛjɛ Bɔ ni Yesu Kpee Efɔŋ He Kai Anaa lɛ Mli\nYesu Bɔi Mɛi Kaselɔi Feemɔ\nEfee E-Klɛŋklɛŋ Naakpɛɛ Nii\nYesu Tsɔɔ akɛ Ehiɛ Dɔɔ Anɔkwa Jamɔ He\nEtsɔɔ Nikodemo Nii\nYesu Tee Nɔ Eshwere Shi Yohane nɔ Gbɔ\nEtsɔɔ Samaria Yoo ko Nii\nYesu Tsu Esɔɔmɔ lɛ yɛ Gbɛ ni da nɔ yɛ Galilea\nNaakpɛɛ Nii ni Ji Enyɔ ni Efee Be ni Eyɔɔ Kana Lɛ\nEtee Kpeehe lɛ yɛ Nazaret\nKaselɔi Ejwɛ Baatsɔmɔ Wolɛi ni Baahɛ Gbɔmɛi\nYesu Tsu Nitsumɔi Wuji yɛ Kapernaum\nElɛɛ Esɔɔmɔ Nitsumɔ lɛ Mli yɛ Galilea\nMusuŋtsɔlɛ Hã Etsa Kpitiyelɔ Ko\n“Aŋɔ Ohe Eshai lɛ Afa Bo”\nMɛni Hewɔ Yesu Kaselɔi lɛ Ehiii Ŋmaa Lɛ?\nAni Mɔ ko Baanyɛ Atsu Nitsumɔi Kpakpai yɛ Hejɔɔmɔ Gbi lɛ Nɔ?\nWekukpaa ni Yɔɔ Yesu kɛ E-Tsɛ Teŋ\nAmɛkpɔlɔ Ŋmaa yɛ Hejɔɔmɔ Gbi lɛ Nɔ\nMɛni Mla Ŋmɛɔ Gbɛ akɛ Afee yɛ Hejɔɔmɔ Gbi lɛ Nɔ?\nYesaia Gbalɛ lɛ Ba Mli\nYesu Hala Bɔfoi Nyɔŋma kɛ Enyɔ\nGɔŋ nɔ Shiɛmɔ ni Ehe Gbɛ́i Waa Lɛ\nAsraafoiatsɛ ko Jie Hemɔkɛyeli Kpele Kpo\nYesu Tee Yoo Okulafo ko Binuu Shi\nYohane Miitao Enu Yesu Naa Wiemɔ Ko\nKpoo Hã Yinɔ ni Ekpiliŋ Etsui Lɛ\nNikasemɔ ko ni Kɔɔ Eshaifaa He\nNaakpɛɛ Nii—Namɔ Hewalɛ Naa Afee Yɛ?\nYesu Kã Farisifoi lɛ Ahiɛ\nMaŋtsɛyeli lɛ He Nɔkwɛmɔnii\nYesu Hã Ahum ko Kpa Tswaa yɛ Ŋshɔ lɛ Hiɛ\nEyɛ Hewalɛ yɛ Daimonioi Babaoo Anɔ\nYoo ko Ta Yesu Atade He ni Ehe Wa Lɛ\nGbekɛ Yoo Fioo ko Ba Wala mli Ekoŋŋ!\nEfee Naakpɛɛ Nii, Shi Akpoo lɛ yɛ Nazaret Po\nEshiɛ yɛ Galilea ni Etsɔse Bɔfoi Lɛ\nAsaa Amɛ Ato Koni Amɛshiɛ yɛ Yiwaa Fɛɛ Sɛɛ\nAgbe Gbɔmɔ yɛ Fɔmɔ Gbiyeli Okpɔlɔŋmɛɛ ko Shishi\nEkɛ Aboloo Fioo kɛ Loo Lɛ́ Mɛi Akpei Abɔ\nNɔyelɔ ko ni Yɔɔ Kɔɔyɔŋ Tsakemɔ nɔ Hewalɛ\nYesu—“Wala Aboloo Lɛ”\nEsa akɛ Aye Yesu Heloo ni Anu Elá\nMɛni Buleɔ Mɔ Lɛɛlɛŋ?\nYesu Tsa Gbekɛ Yoo ko kɛ Nuu Toimulɔ Ko\nEhã Aboloi Fioo Tsɔmɔ Aboloi Pii ni Ebɔ Kɔkɔ yɛ Masha He\nNamɔ Ji Gbɔmɔ Bi Lɛ?\nYesu Tsakemɔ Lɛ—Kristo Anunyam Lɛ He Ninaa\nYesu Tsa Gbekɛ Nuu ko ni Yɔɔ Daimonio\nHeshibaa He Nikasemɔ ni He Hiaa\nYesu Wo Ŋaa yɛ Nanetɔ̃tɔmɔ kɛ Esha He\nNɔ Hewɔ ni Eshaifaa He Hiaa\nEtsɔɔ Nii Be ni Efãa Gbɛ Kɛyaa Yerusalem Lɛ\nYesu Saa Yasɔmɔ yɛ Yudea\nEba Yerusalem Koni Ebaye Agbai Agbi Jurɔ Lɛ\n“Gbɔmɔ ko Gbɔmɔ ko Ewieko Nɛkɛ Dã”\n‘Je lɛ La lɛ’—Nyɔŋmɔ Bi Lɛ\nNamɔ Ji Amɛtsɛ—Abraham Aloo Abonsam?\nYesu Tsa Nuu ko ni Afɔ lɛ Shwilafo\nFarisifoi lɛ Bi Nuu ni Tsutsu ko lɛ Eshwila lɛ Sane\nYesu Tsu Kaselɔi 70 Koni Amɛyashiɛ\nSamarianyo ko Tsɔɔ akɛ Eji Naanyo Kpakpa\nGbɔfeemɔ kɛ Sɔlemɔ He Nikasemɔ\nYesu Tsɔɔ Nɔ ni Hãa Anáa Miishɛɛ\nEkɛ Farisifonyo ko Yaye Nii\nYesu Bɔ Kɔkɔ yɛ Ninámɔ He\nShĩa Nɔkwɛlɔ Anɔkwafo, Saamɔ Ohe Oto\nNɔ Hewɔ ni Abaakpãtã Yudafoi ni Heee Yeee lɛ Ahiɛ Lɛ\nTookwɛlɔ Kpakpa lɛ kɛ Gwantɛŋi Atsũi Lɛ\nEkɛ Tsɛ lɛ Efee Ekome, shi Jeee Lɛ Ji Nyɔŋmɔ\nYesu Saa Yasɔmɔ Yɛ Yordan Bokagbɛ\nYesu Nitsumɔ yɛ Perea\nNamɛi Nyɔŋmɔ Fɔ̃ɔ Amɛ Nine Kɛhã Niyeli?\nKristo Kaselɔ ni Mɔ Aaatsɔ—Mɛɛ Gbɛ Nɔ Eji Hiɛdɔɔ Sane?\nMiishɛɛ Babaoo Baa Ŋwɛi kɛ́ Eshafeelɔ ko Tsake Etsui\nBi ni Laaje lɛ Ku Esɛɛ\nTsɔ Hiɛ Oto Gbɛjianɔ—Okɛ Hiɛshikamɔ Atsu Nii\nNuu Niiatsɛ lɛ Shihilɛ Tsake ni Lazaro Hu Shihilɛ Tsake\nBe ni Eyaa Yudea lɛ, Etsɔɔ Nii yɛ Perea\n“Gbohiiashitee lɛ kɛ Wala Lɛ”\nAtee Lazaro Shi\nAtsa Kpitiyelɔi Nyɔŋma—Shi Mɔ Kome Pɛ Jie Hiɛsɔɔ Kpo\nAbaajie Gbɔmɔ Bi lɛ Kpo\nSɔlemɔ kɛ Heshibaa—Nibii Enyɔ ni He Hiaa Waa\nYesu Wie Gbalatsemɔ kɛ Suɔmɔ ni Anáa Ahãa Gbekɛbii lɛ He\nYesu Hã Oblanyo Niiatsɛ ko ni Ji Nɔyelɔ Hetoo\nWein Ŋmɔ lɛ mli Nitsulɔi lɛ he Nɔkwɛmɔnɔ Lɛ\nBɔfoi lɛ Pele Hegbɛ He Ekoŋŋ\nYesu Tsa Hii Shwilafoi Komɛi ni Eye Ebua Zakeo\nEgba Nɔkwɛmɔnɔ ko ni Kɔɔ Minai Nyɔŋma He\nYesu Sɔɔmɔ lɛ Naagbee\nEyaye Nii yɛ Simon Shĩa lɛ yɛ Betania\nMaŋtsɛ lɛ Ta Teji Bi nɔ Kɛbote Yerusalem\nEhã Sɔlemɔwe lɛ Tse Ekoŋŋ\nYudafoi lɛ Nu Nyɔŋmɔ Gbee—Ani Amɛbaahe Yesu Nɔ Aye?\nYesu kɛ Agbami Tso lɛ Tsɔɔ Bɔ ni Hemɔkɛyeli He Hiaa\nNɔkwɛmɔnii Enyɔ ni Kɔɔ Wein Ŋmɔ He\nMaŋtsɛ ko Tsu Koni Ayatsɛ Mɛi ni Afɔ̃ Amɛ Nine\nAkpa ni Atsɔ Yesu lɛ Eduuu Lɛ\nEwie Eshi Jamɔŋ Hiɛnyiɛlɔi ni Teɔ Shi Woɔ Lɛ Lɛ\nYesu Naagbee Gbi yɛ Sɔlemɔwe Lɛ\nBɔfoi lɛ Bi ní Ahã Amɛ Okadi\nEsa akɛ Wɔhiɛ Ahi Wɔhe Nɔ—Oblayei Froi Lɛ\nEsa akɛ Wɔbɔ Wɔhe Mɔdɛŋ—Talɛntai Lɛ\nMaŋtsɛ Kristo Kojo Gwantɛŋi lɛ kɛ Abotiai Lɛ\nNaagbee Hehoo ni Yesu Baaye lɛ Miibɛŋkɛ\nEtsɔɔ Bɔ ni Abaa He Shi yɛ Enaagbee Hehoo lɛ Nɔ\nNuŋtsɔ lɛ Gbɛkɛ Niyeli Lɛ\nAje Ŋwane akɛ Namɔ Ji Agbo Fe Fɛɛ\nNyɛtsɔmɔa Tso Niji ni Woɔ Yibii kɛ Yesu Nanemɛi\n“Nyɛnáa Ekãa! Miye Je lɛ nɔ Kunim”\nSɔlemɔ ni Yesu Sɔle Kɛmu Naa yɛ Ŋwɛitsu lɛ Nɔ\nEsɔle Be Ni Ewerɛ Eho Ehe Waa\nAjie Kristo Hã ni Amɔ Lɛ\nAkɛ Yesu Tee Ana Ŋɔɔ, No Sɛɛ lɛ Kaiafa Ŋɔɔ\nPetro Kwa Lɛ yɛ Kaiafa Shĩa Lɛ\nSanhedrin lɛ Kojo Lɛ, ni Akɛ Lɛ Yahã Pilato\nPilato kɛ Herode Fɛɛ Na akɛ Eyeee Fɔ\nPilato Kɛɛ akɛ: “Naa! Gbɔmɔ lɛ!”\nMaŋtsɛ ni Efeko Efɔŋ ko Piŋ yɛ Tso Jaŋŋ He\n“Lɛɛlɛŋ, Nyɔŋmɔ Bi nɛ”\nAsaa Yesu Gbonyo lɛ ni Ayafu\nGbonyo bɛ Bu lɛ Mli, Ejaakɛ Yesu Hiɛ Kã!\nYesu Hã Mɛi Pii Na Lɛ yɛ Eshitee lɛ Sɛɛ\nYɛ Galilea Ŋshɔ lɛ Naa\nMɛi Ohai Abɔ Na Lɛ Dani Pentekoste Gbi Lɛ Shɛ\nKristo yɛ Nyɔŋmɔ Ninejurɔ Nɔ\nYesu kɛ Paradeiso Baaba ni Ebaagbe Enitsumɔ lɛ Naa\nMATEO 4:13-22 MARKO 1:16-20 LUKA 5:1-11\nYESU TSƐ KASELƆI KONI AMƐNYIƐ ESƐƐ BE FƐƐ BE\nWOLƐI BATSƆMƆ MƐI NI HƐƆ GBƆMƐI\nBe ni Nazaretbii lɛ ka akɛ amɛbaagbe Yesu lɛ sɛɛ lɛ, eshi kɛtee Kapernaum, ni ji maŋ ko ní bɛŋkɛ Galilea Ŋshɔ ni atsɛɔ lɛ hu akɛ, “Genesaret kpaakpo lɛ.” (Luka 5:1) Enɛ hã gbalɛ ni yɔɔ Yesaia wolo lɛ mli akɛ, mɛi ni yɔɔ Galilea ŋshɔnaa gbɛ lɛ baana la kpeteŋkpele ko lɛ ba mli.—Yesaia 8:23; 9:1.\nHɛɛ, yɛ Galilea hu lɛ, Yesu tee nɔ etswa adafi akɛ, “ŋwɛi Maŋtsɛyeli lɛ ebɛŋkɛ.” (Mateo 4:17) Yesu na ekaselɔi lɛ ateŋ mɛi ejwɛ. No mli lɛ, amɛfata Yesu he kɛfã gbɛ lɛ, shi be ni amɛjɛ Yudea amɛba lɛ, kaselɔi lɛ tee amɛyatsa amɛwuoyaa nitsumɔ lɛ nɔ. (Yohane 1:35-42) Agbɛnɛ lɛ, be eshɛ ní esa akɛ amɛhi Yesu masɛi be fɛɛ be koni etsɔɔ amɛ nii, koni kɛ́ eshi etee lɛ, amɛnyɛ amɛtsa sɔɔmɔ nitsumɔ lɛ nɔ.\nBe ni Yesu nyiɛ ŋshɔ lɛ naa lɛ, ena Simon Petro, enyɛmi nuu Andrea, kɛ amɛnanemɛi wolɛi krokomɛi ni miisaa amɛyai lɛ. Yesu tsi bɛŋkɛ amɛ, ekwɔ Petro lɛlɛ lɛ, ni ebi lɛ koni etsi lɛlɛ lɛ kɛya nu lɛ hiɛ. Be ni amɛtee ŋshɔ lɛ hiɛ fioo lɛ, Yesu ta shi ni ebɔi asafoku ni ebabua amɛhe naa yɛ ŋshɔ lɛ naa lɛ anɔkwalei ni kɔɔ Maŋtsɛyeli lɛ he lɛ tsɔɔmɔ.\nNo sɛɛ lɛ, Yesu kɛɛ Petro akɛ: “Nyɛtsia lɛlɛ lɛ kɛyaa he ni mli kwɔ, ni nyɛyaŋmɛa nyɛyai lɛ koni nyɛgbe loo.” Petro here nɔ ekɛɛ: “Tsɔɔlɔ, wɔgbo deŋme nyɔɔŋ nɛɛ mli fɛɛ ni wɔnáaa nɔ ko, shi yɛ owiemɔ lɛ naa lɛ, maŋmɛ yai lɛ.”—Luka 5:4, 5.\nAmɛŋmɛ amɛyai lɛ, ni amɛgbe loo babaoo aahu akɛ, amɛyai lɛ bɔi gbalamɔ! Amɛkɛ oyaiyeli tsɛ amɛhefatalɔi krokomɛi ni yɔɔ lɛlɛ ko ni bɛŋkɛ amɛ lɛ mli lɛ, koni amɛbaye amɛbua amɛ. Etsɛɛɛ kɛkɛ ni lɛji enyɔ lɛ fɛɛ yimɔ kɛ loi aahu akɛ, lɛji lɛ bɔi shiumɔ. Be ni Petro na enɛ lɛ, egbee Yesu naji anaa ni ekɛɛ: “Nuŋtsɔ, jee mimasɛi ni oya, ejaakɛ nuu eshafeelɔ ji mi.” Yesu here nɔ akɛ: “Kpa gbeyeishemɔ lɛ. Kɛjɛ be nɛɛ nɔ kɛyaa lɛ, obaahɛ gbɔmɛi ni hiɛ kamɔ.”—Luka 5:8, 10.\nYesu kɛɛ Petro kɛ Andrea akɛ: “Nyɛbanyiɛa misɛɛ, ni mafee nyɛ wolɛi ni baahɛ gbɔmɛi.” (Mateo 4:19) Etsɛ wolɛi enyɔ krokomɛi, Yakobo kɛ Yohane, ni ji Zebedeo bihii lɛ kɛfata he. Amɛ hu amɛbanyiɛ esɛɛ amrɔ nɔŋŋ. No hewɔ lɛ, mɛi ejwɛ nɛɛ shi amɛwuoyaa nitsumɔ lɛ, ni amɛbatsɔmɔ mɛi klɛŋklɛŋ ni bafee Yesu be fɛɛ kaselɔi.\nMɛɛ gbɔmɛi nɛkɛ Yesu tsɛ koni amɛbatsɔmɔ be fɛɛ kaselɔi, ni namɛi ni?\nMɛɛ naakpɛɛ nii hã Petro she gbeyei lɛ?\nMɛɛ wuoyaa nitsumɔ kaselɔi ejwɛ lɛ baatsu agbɛnɛ?\nEkrokromɛi Hu Nɛ\nKASEMƆ AMƐHEMƆKƐYELI LƐ\nPetro Wu Eshi Gbeyeishemɔ kɛ Yiŋkɔshikɔshifeemɔ\nYiŋkɔshikɔshifeemɔ nyɛɔ efiteɔ nii waa. Shi Petro wu eshi gbeyei ni mɔ lɛ, kɛ eyiŋ ni fee lɛ kɔshikɔshi yɛ Yesu sɛɛnyiɛmɔ he lɛ.\nMLAI NI YƆƆ HE\n| OHE SAJI


Ani Abaanayɛ Ahi Shi Kɛya Naanɔ? | Sanebimɔi ni Biblia lɛ Eha Hetoo\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikongo Kikuyu Kiluba Kimbundu Kinyarwanda Kirghiz Kirundi Kisonge Korea Latvia Lingala Lithuania Luo Macedonia Macua Malagasy Maya Mazatec (Huautla) Mixe (North Central) Mizo Moore Myanmar Nahuatl (Northern Puebla) Ndebele (Zimbabwe) Ngabere Norway Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Uruund Vietnam Wayuunaiki Wolaita Xhosa Yoruba Zapotec (Isthmus) Zulu\nAni abaanyɛ ahi shi kɛya naanɔ?\nMɛɛ gbɛjianɔtoo baanyɛ aha wɔye wɔhe kɛjɛ gbele dɛŋ?\nAdam, ni ji klɛŋklɛŋ gbɔmɔ lɛ hi shi afii ohai komɛi. Shi naagbee lɛ, egbɔ ni egbo. Kɛjɛ no beaŋ kɛbaa nɛɛ, mɛi ebɔ mɔdɛŋ amɛfee nibii srɔtoi koni amɛkagbɔlɔ. Fɛɛ sɛɛ lɛ, mɔ ko kwraa nyɛko ejo gbele naa foi. Mɛni hewɔ? Adam gbɔ ni egbo akɛni egbo Nyɔŋmɔ nɔ toi kɛfee esha lɛ hewɔ. Wɔgbɔɔ ejaakɛ wɔná esha kɛ ehe nyɔmɔwoo, ni ji gbele lɛ, kɛjɛ Adam ŋɔɔ.—Kanemɔ 1 Mose 5:5; Romabii 5:12.\nEhe miihia ni mɔ ko awo nyɔmɔ kɛkpɔ̃ wɔ bɔni afee ni wɔná naanɔ wala. (Hiob 33:24, 25) Kpɔ̃mɔnɔ ji nyɔmɔ ni awoɔ bɔni afee ni akɛha mɔ ko aye ehe, ni yɛ wɔgbɛfaŋ lɛ, ehe miihia koni wɔye wɔhe kɛjɛ gbele dɛŋ. (2 Mose 21:29, 30) Yesu wo nakai nyɔmɔ lɛ beni egbo eha wɔ lɛ.—Kanemɔ Yohane 3:16.\nTe wɔbaafee tɛŋŋ wɔná naanɔ wala?\nJeee mɔ fɛɛ mɔ abaaha eye ehe kɛjɛ hela kɛ gbɔlɛ he. Anɔkwa, mɛi ni booo Nyɔŋmɔ toi taakɛ Adam fee lɛ, naŋ naanɔ wala. Mɛi ni akɛ amɛhe eshai efa amɛ lɛ pɛ baaná naanɔ wala.—Kanemɔ Yesaia 33:24; 35:3-6.\nKɛ́ akɛ wɔhe eshai baafa wɔ lɛ, esa akɛ wɔfee nɔ ko. Ehe miihia ni wɔle Nyɔŋmɔ kɛtsɔ e-Wiemɔ ni ji Biblia lɛ ni wɔbaakase lɛ nɔ. Biblia lɛ tsɔɔ wɔ bɔ ni wɔbaafee wɔná shihilɛ kpakpa kɛ bɔ ni wɔbaafee wɔná Nyɔŋmɔ hiɛ duromɔ kɛ naanɔ wala.—Kanemɔ Yohane 17:3; Bɔfoi lɛ Asaji 3:19.\nKɛmaje Mɔ Ko Kɛmaje Mɔ Ko Sanebimɔ ni Biblia lɛ Eha Hetoo


Yohane 15 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAnɔkwa wein tso lɛ he nɔkwɛmɔnɔ lɛ (1-10)\nAwo kitã akɛ ajie suɔmɔ ni tamɔ Kristo nɔ lɛ kpo (11-17)\n‘Suɔmɔ ko bɛ ni da fe enɛ’ (13)\nJe lɛ nyɛɔ Yesu kaselɔi lɛ (18-27)\n15 “Miji anɔkwa wein tso lɛ, ni mi-Tsɛ ji okwaafonyo lɛ. 2 Mihe nine fɛɛ nine ni wooo yibii lɛ, efolɔɔ eshwieɔ, ni eko fɛɛ eko ni woɔ yibii lɛ, efolɔɔ he* koni ewo yibii fe tsutsu lɛ. 3 Nyɛhe etse momo yɛ wiemɔ ni mikɛ nyɛ wie lɛ hewɔ. 4 Nyɛ kɛ mi afea ekome, ni mi hu mi kɛ nyɛ afee ekome. Taakɛ tso nine diɛŋtsɛ nyɛŋ awo yibii, akɛ ja ema wein tso lɛ he lɛ, nakai nɔŋŋ nyɛ hu nyɛnyɛŋ, akɛ ja nyɛtee nɔ nyɛ kɛ mi fee ekome. 5 Miji wein tso lɛ; nyɛji niji lɛ. Mɔ fɛɛ mɔ ni yaa nɔ ekɛ mi feɔ ekome, ni mi hu mi kɛ lɛ feɔ ekome lɛ, lɛ ewoɔ yibii babaoo; ejaakɛ kɛjeee mi ni lɛ, nyɛnyɛŋ nɔ ko kwraa nyɛfee. 6 Kɛ́ mɔ ko eyaaa nɔ ekɛ mi efeee ekome lɛ, ashɛɔ lɛ afɔ̃ɔ tamɔ tso nine, ni egbiɔ. Ni mɛi buaa niji nɛɛ anaa ni amɛshɛrɛɔ amɛshwieɔ la mli, ni niji lɛ shãa. 7 Kɛ́ nyɛtee nɔ nyɛ kɛ mi fee ekome ni miwiemɔi lɛ hi nyɛmli lɛ, nyɛbia nɔ fɛɛ nɔ ni nyɛtaoɔ ni ebaaba mli ehã nyɛ. 8 Enɛ ji nɔ ni woɔ mi-Tsɛ hiɛ nyam, akɛ nyɛya nɔ nyɛwo yibii babaoo ni nyɛhã ana hu akɛ nyɛji mikaselɔi. 9 Bɔ ni Tsɛ lɛ sumɔɔ mi lɛ, nakai mi hu misumɔɔ nyɛ; nyɛhia misuɔmɔ lɛ mli. 10 Kɛji nyɛye mikitãi lɛ anɔ lɛ, nyɛbaahi misuɔmɔ lɛ mli, tamɔ bɔ pɛ ni mi hu miyeɔ Tsɛ lɛ kitãi anɔ ni mihiɔ esuɔmɔ lɛ mli lɛ. 11 “Miwie nibii nɛɛ mitsɔɔ nyɛ koni mimiishɛɛ lɛ ahi nyɛmli, ni nyɛmiishɛɛ lɛ ayi obɔ. 12 Enɛ ji mikitã lɛ, akɛ nyɛsumɔsumɔa nyɛhe tamɔ bɔ pɛ ni misumɔɔ nyɛ lɛ. 13 Mɔ ko bɛ suɔmɔ ni da fe enɛ, akɛ mɔ baaŋɔ ewala* eŋmɛ shi ehã enanemɛi. 14 Kɛ́ nyɛfee nibii ni miwoɔ nyɛ he kitã lɛ, no lɛ minanemɛi ji nyɛ. 15 Mitsɛɛɛ nyɛ nyɔji dɔŋŋ, ejaakɛ nyɔŋ leee nɔ ni enuŋtsɔ feɔ. Shi miitsɛ nyɛ nanemɛi, ejaakɛ nibii fɛɛ ni minu yɛ mi-Tsɛ naa lɛ, mihã nyɛle. 16 Jeee nyɛ nyɛhala mi, shi mi moŋ mihala nyɛ, ni mihole nyɛ koni nyɛya ni nyɛyawo yibii, ni akɛ, nyɛyibii lɛ aya nɔ ahi shi, koni nɔ fɛɛ nɔ ni nyɛbaabi Tsɛ lɛ yɛ migbɛ́i mli lɛ, ekɛhã nyɛ. 17 “Nibii nɛɛ miwoɔ nyɛ he kitã koni nyɛsumɔsumɔa nyɛhe. 18 Kɛ́ je lɛ nyɛɔ nyɛ lɛ, nyɛle akɛ mi tsutsu enyɛ dani enyɛɔ nyɛ lɛ. 19 Eji nyɛfata je lɛ he kulɛ, je lɛ baadɔ lɛ diɛŋtsɛ enii ahe. Agbɛnɛ, akɛni nyɛfataaa je lɛ he, shi mi moŋ mihala nyɛ kɛjɛ je lɛ mli lɛ, no hewɔ ni je lɛ nyɛɔ nyɛ lɛ. 20 Nyɛhãa wiemɔ ni mikɛ nyɛ wie lɛ ahia nyɛjwɛŋmɔ mli akɛ: Nyɔŋ efeee enuŋtsɔ. Kɛ́ amɛwa mi yi lɛ, amɛbaawa nyɛ hu yi; kɛ́ amɛye miwiemɔ lɛ nɔ lɛ, amɛbaaye nyɛ hu nyɛnɔ nɔ. 21 Shi migbɛ́i lɛ hewɔ lɛ, amɛbaafee nibii nɛɛ fɛɛ amɛshi nyɛ, ejaakɛ amɛleee mɔ ni tsu mi lɛ. 22 Eji mibaaa mikɛ amɛ ebawieee kulɛ, esha bɛ amɛhe. Shi amrɔ nɛɛ, amɛbɛ amɛhe esha lɛ he naajiemɔ ko. 23 Mɔ fɛɛ mɔ ni nyɛɔ mi lɛ, enyɛɔ mi-Tsɛ hu. 24 Eji mitsuko nitsumɔi ni mɔ ko mɔ ko tsuko eko dã yɛ amɛteŋ kulɛ, esha bɛ amɛhe; shi amrɔ nɛɛ, amɛna mi ni amɛnyɛɔ mi kɛ mi-Tsɛ fɛɛ hu. 25 Shi enɛ ba lɛ nakai bɔ ni afee ni wiemɔ lɛ ni aŋma yɛ amɛ-Mla lɛ mli akɛ: ‘Amɛnyɛ mi yakatswaa’ lɛ aná aba mli. 26 Kɛ́ yelikɛbualɔ* lɛ ni matsu lɛ nyɛŋɔɔ kɛjɛ Tsɛ lɛ ŋɔɔ, anɔkwale lɛ mumɔ lɛ, ni jɛɔ Tsɛ lɛ ŋɔɔ lɛ, ba lɛ, lɛ ebaaye mihe odase; 27 ni nyɛ hu, nyɛbaaye odase, ejaakɛ nyɛ kɛ mi ehi shi kɛjɛ shishijee lɛ.\n^ Sht. ŋm., “ehãa ehe tseɔ.”\n^ Kwɛmɔ Yoh 14:16 sh. niŋ.


Bedfordshire, The University of\nBedfordshire, The University of .\nPlease find below details of Bedfordshire, The University of .\nWEB SITE - http://www.luton.ac.uk


2 Mose 34 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAko tɛi tɛtrɛbii hei (1-4)\nMose na Yehowa anunyam lɛ (5-9)\nAwie kpaŋmɔ lɛ mli nibii lɛ ahe ekoŋŋ (10-28)\nMose hiɛ kpɛ́ (29-35)\n34 Ni Yehowa kɛɛ Mose akɛ: “Ko tɛi tɛtrɛbii enyɔ ni tamɔ klɛŋklɛŋ tɛi lɛ ohã ohe,+ ni maŋma wiemɔi ni yɔɔ klɛŋklɛŋ tɛi tɛtrɛbii+ ni ojwara amɛ+ lɛ anɔ lɛ yɛ tɛi tɛtrɛbii nɛɛ anɔ. 2 Saamɔ ohe oto leebi, ejaakɛ leebi lɛ obaakwɔ kɛya Sinai Gɔŋ lɛ nɔ ni oyadamɔ mihiɛ yɛ jɛmɛ, yɛ gɔŋ lɛ yiteŋ.+ 3 Shi mɔ ko mɔ ko akafata ohe kɛkwɔ kɛtee, ni akana mɔ ko mɔ ko hu yɛ gɔŋ lɛ nɔ he ko he ko. Toi loo tsinai po akayaye nii yɛ nakai gɔŋ lɛ hiɛ.”+ 4 No hewɔ lɛ, Mose ko tɛi tɛtrɛbii enyɔ ni tamɔ klɛŋklɛŋ tɛi lɛ, ni ete shi leebi maŋkpa ni ekwɔ kɛtee Sinai Gɔŋ lɛ nɔ, tamɔ bɔ ni Yehowa efã lɛ lɛ, ni ehiɛ tɛi tɛtrɛbii enyɔ lɛ yɛ edɛ̃. 5 Kɛkɛ ni Yehowa kpeleke shi+ kɛba yɛ atatu lɛ mli, ni ebadamɔ emasɛi yɛ jɛmɛ, ni ejaje Yehowa gbɛ́i lɛ etsɔɔ.+ 6 Yehowa batsɔ ehiɛ kɛho ni ejaje akɛ: “Yehowa, Yehowa, Nyɔŋmɔ mɔbɔnalɔ+ kɛ musuŋtsɔlɔ,*+ ní mli fuuu mra+ ni esuɔmɔ ni tsakeee+ kɛ enɔkwale*+ fa babaoo, 7 ejieɔ suɔmɔ ni tsakeee kpo etsɔɔ mɛi akpei abɔ,+ ekɛ tɔmɔ kɛ toigbele* kɛ esha keɔ,+ shi egbalaa mɛi ni yeɔ fɔ lɛ atoi,+ ekɛ tsɛmɛi atɔmɔi lɛ ahe toigbalamɔ baa bii kɛ nabii anɔ, kɛ yinɔ ni ji etɛ kɛ yinɔ ni ji ejwɛ lɛ nɔ.”+ 8 Mose he fee oya ni ekula shi ni ekɛ ehiɛ bu shi. 9 Kɛkɛ ni ekɛɛ: “Yehowa, agbɛnɛ kɛji mihiɛ eba nyam yɛ ohiɛ lɛ, no lɛ, Yehowa, ofainɛ, eyɛ mli akɛ maŋ ni kuɛŋ ti ji wɔ+ moŋ, shi hii wɔteŋ kɛya,+ ní okɛ wɔtɔmɔ kɛ wɔhe esha lɛ ake wɔ,+ ní oŋɔ wɔ ofee bo diɛŋtsɛ onii.” 10 Ni lɛ hu ekɛɛ: “Naa, mikɛ nyɛ miikpaŋ kpaŋmɔ ko: Mafee naakpɛɛ nii ní afeko* eko dã yɛ shikpɔŋ lɛ nɔ fɛɛ loo yɛ jeŋmaji lɛ fɛɛ ateŋ,+ ni maji fɛɛ ni nyɛyɔɔ amɛteŋ lɛ baana Yehowa nitsumɔ lɛ, ejaakɛ nɔ ni mafee mahã nyɛ lɛ yɛ naakpɛɛ.+ 11 “Bo nɔ ni mifãa bo ŋmɛnɛ lɛ toi jogbaŋŋ.+ Naa, mashwie Amorbii kɛ Kanaanbii kɛ Hitbii kɛ Perizbii kɛ Hivbii kɛ Yebusbii lɛ kɛje ohiɛ.+ 12 Kwɛmɔ jogbaŋŋ ni okɛ shikpɔŋ ni oyaa nɔ lɛ nɔ bii lɛ akakpaŋ kpaŋmɔ ko,+ kɛjeee nakai lɛ, ebaatsɔ tsɔne yɛ nyɛteŋ.+ 13 Shi nyɛkumɔa amɛfɔleshaa latɛi lɛ nyɛshwiea shi, nyɛjwaraa amɛwɔŋ tɛi lɛ, ni nyɛfolɔa amɛwɔŋ tsei* lɛ nyɛshwiea shi.+ 14 Kaakoto nyɔŋmɔ kroko,+ ejaakɛ ale Yehowa akɛ ebiɔ* ni ajá ekome too pɛ.* Hɛɛ, eji Nyɔŋmɔ ni biɔ ni ajá ekome too pɛ.+ 15 Kwɛmɔ jogbaŋŋ ni okɛ shikpɔŋ lɛ nɔ bii lɛ akakpaŋ kpaŋmɔ ko, ejaakɛ kɛ́ amɛkɛ amɛnyɔŋmɔi lɛ miibɔ ajwamaŋ* ní amɛmiishã afɔle amɛmiihã amɛnyɔŋmɔi lɛ,+ mɔ ko baafɔ̃ bo nine, ni obaayaye efɔle lɛ eko.+ 16 Kɛkɛ lɛ, bɔ fɛɛ bɔ ni fee lɛ, obaaŋɔ amɛbiyei lɛ eko ohã obihii,+ ni amɛbiyei lɛ kɛ amɛnyɔŋmɔi lɛ baabɔ ajwamaŋ, ni amɛbaahã obihii lɛ hu kɛ amɛnyɔŋmɔi lɛ abɔ ajwamaŋ.+ 17 “Okɛ dade akafee nyɔŋmɔi.+ 18 “Ye Blodo Ni Ashikishaŋ-sha* Bɛ Mli Gbi Jurɔ+ lɛ. Ye blodo ni ashikishaŋ-sha bɛ mli, tamɔ bɔ ni mifã bo lɛ; feemɔ nakai gbii kpawo yɛ be ni ato yɛ Abib* nyɔɔŋ+ lɛ nɔ lɛ mli, ejaakɛ Abib nyɔɔŋ lɛ nɔ oshi Ejipt. 19 “Kromɔbi fɛɛ kromɔbi ni ji nuu* lɛ, minɔ ni,+ ni kooloi fɛɛ ni olɛɔ lɛ hu fata he, kɛ́ eji klɛŋklɛŋ tsinanuu jio, klɛŋklɛŋ toonuu jio.+ 20 Teji kromɔbi lɛ, okɛ too akpɔ̃ lɛ. Shi kɛ́ okpɔ̃ɔɔ lɛ lɛ, no lɛ, kuu ekuɛŋ. Obinuu fɛɛ obinuu ni ji kromɔ lɛ, kpɔ̃ lɛ.+ Mɔ ko mɔ ko akabapue yɛ mihiɛ kɛ edɛ̃ folo. 21 “Gbii ekpaa otsu nii, shi gbi ni ji kpawo lɛ nɔ lɛ, jɔɔmɔ ohe.*+ Humɔ beiaŋ kɛ nikpamɔ beiaŋ po lɛ, jɔɔmɔ ohe. 22 “Ni okɛ wiitikpamɔ lɛ mli klɛŋklɛŋ yibii lɛ aye Otsii Agbi Jurɔ lɛ, kɛ Nibii Anaabuamɔ Gbi Jurɔ* lɛ yɛ afi lɛ naagbee.+ 23 “Daa afi lɛ, ohii lɛ fɛɛ abapue yɛ Nuŋtsɔ Yehowa, Israel Nyɔŋmɔ lɛ, hiɛ shii etɛ.+ 24 Ejaakɛ mashwie jeŋmaji lɛ kɛje ohiɛ,+ ni malɛɛ ohusui lɛ amli, ni be ni otee oyaapue yɛ Yehowa, o-Nyɔŋmɔ lɛ, hiɛ shii etɛ daa afi lɛ, mɔ ko mɔ ko hiɛ ekɔ̃ŋ oshikpɔŋ lɛ nɔ. 25 “Okɛ ashikishaŋ-sha* nii ko kwraa akafata mifɔle lɛ lá lɛ he okɛbahã.+ Hehoo gbi jurɔ lɛ afɔle lɛ, kaahã je miitsɛre nɔ.+ 26 “Okɛ oshikpɔŋ lɛ nɔ nibaa nii lɛ amli klɛŋklɛŋ yibii ni hi fe fɛɛ lɛ aba Yehowa, o-Nyɔŋmɔ lɛ shĩa lɛ.+ “Okɛ abotiabi ko nyɛ fufɔ mli nu akahoo abotiabi lɛ.”+ 27 Yehowa tee nɔ ekɛɛ Mose akɛ: “Ŋmalamɔ wiemɔi nɛɛ oshwie shi,+ ejaakɛ mikɛ bo kɛ Israel miikpaŋ kpaŋmɔ yɛ wiemɔi nɛɛ anaa.”+ 28 Ni ekɛ Yehowa hi jɛmɛ jetsɛremɔ kɛ jenamɔ gbii 40. Eyeee nɔ* ko, ni enuuu nu hu.+ Ni Nyɔŋmɔ ŋma* kpaŋmɔ lɛ mli wiemɔi lɛ, ni ji Kitãi Nyɔŋma lɛ* yɛ tɛi tɛtrɛbii lɛ anɔ.+ 29 Agbɛnɛ, Mose jɛ Sinai Gɔŋ lɛ nɔ ekpeleke shi, ni ehiɛ Odaseyeli tɛi tɛtrɛbii enyɔ lɛ yɛ edɛ̃.+ Be ni Mose kpeleke shi kɛjɛ gɔŋ lɛ nɔ lɛ, eleee akɛ akɛni ekɛ Nyɔŋmɔ yawie lɛ hewɔ lɛ, ehiɛ miikpɛ́. 30 Be ni Aaron kɛ Israelbii lɛ fɛɛ na Mose lɛ, amɛna akɛ ehiɛ miikpɛ́, ni amɛshe gbeyei akɛ amɛbaabɛŋkɛ lɛ.+ 31 Shi Mose tsɛ amɛ, ni no hewɔ lɛ, Aaron kɛ Israelbii lɛ anukpai lɛ fɛɛ ba eŋɔɔ, ni Mose kɛ amɛ wie. 32 No sɛɛ lɛ, Israelbii lɛ fɛɛ tsi amɛbɛŋkɛ lɛ, ni ekɛ kitãi fɛɛ ni Yehowa kɛhã lɛ yɛ Sinai Gɔŋ lɛ nɔ lɛ hã amɛ.+ 33 Kɛ́ Mose kɛ amɛ wie egbe naa lɛ, ekɛ hiɛhaanɔ haa ehiɛ.+ 34 Shi kɛ́ Mose miiya ni ekɛ Yehowa ayawie lɛ, ejieɔ hiɛhaanɔ lɛ yɛ ehiɛ kɛyashi be ni ebaaje kpo.+ No sɛɛ lɛ, ejeɔ kpo ni eyahãa Israelbii lɛ leɔ kitãi ni akɛhã lɛ lɛ.+ 35 Ni Israelbii lɛ naa akɛ Mose hiɛ miikpɛ́; ni Mose saa ekɛ hiɛhaanɔ lɛ haa ehiɛ kɛyashi be ni ebaaya ni ekɛ Nyɔŋmɔ* ayawie ekoŋŋ.+\n^ Loo “enɔkwayeli.”\n^ Hebri sht. ŋm., “mlatɔmɔ.”\n^ Loo “abɔko.”\n^ Hebri sht. ŋm., “ejaakɛ Yehowa gbɛ́i lɛ biɔ.”\n^ Loo “eŋmɛɛɛ mɛi ni kɛ lɛ peleɔ nii ahe lɛ gbɛ.”\n^ Loo “kɛ́ amɛyeee anɔkwa akɛni amɛjáa amɛnyɔŋmɔi lɛ hewɔ.”\n^ Hebri sht. ŋm., “Nɔ fɛɛ nɔ ni gbeleɔ musu naa.”\n^ Loo “ye hejɔɔmɔ gbi.”\n^ Atsɛɔ lɛ hu akɛ Asesei (Mama Tsũi) Agbi Jurɔ.\n^ Hebri sht. ŋm., “eŋma.” Kwɛmɔ kk. 1.\n^ Hebri sht. ŋm., “Wiemɔi Nyɔŋma Lɛ.” Atsɛɔ lɛ hu akɛ Dekalɔg.


‘Nihi Nɛ Yehowa Ji A Mawu’ | Kase\n‘Nihi nɛ Yehowa ji a Mawu ɔ, a bua maa jɔ.’—LA 144:15.\nHYƐ KAA O MA NYƐ MA HA HETO LO\nMɛni be Yehowa ba ná nimli pɔtɛɛ komɛ ngɛ zugba a nɔ?\nNgɛ mɛni blɔ nɔ nɛ jinɛ Israel bi ɔmɛ ko pee Yehowa we odasehi?\nMɛni Israel bi ɔmɛ pee nɛ tsɔɔ kaa a yi anɔkuale, nɛ mɛni Yehowa gba kɛ fɔ si?\n1. Kɛ ni komɛ susuɔ ngɛ nihi nɛ a jaa Mawu ɔ a he ha kɛɛ?\nMWƆNƐ Ɔ, nihi fuu deɔ ke jami nguanguahi nɛ a ngɛ je ɔ mi ɔ yi bua adesahi. Ni komɛ hu susu kaa Mawu be jami nɛ ɔmɛ a nɔ kplɛɛe, ejakaa a peeɔ ní yayahi, nɛ a tsɔɔ we nihi Mawu he anɔkuale ɔ. Se kɛ̃ ɔ, a susuɔ kaa ke nɔ ko peeɔ nɔ́ nɛ da ngɛ jami ko mi ɔ, Mawu kplɛɛɔ jamɛatsɛ ɔ nɔ. Anɛ e ji anɔkuale lo? Aloo Mawu ngɛ hlae nɛ nihi nɛ a jaa lɛ ɔ nɛ a je a he kɛ je lakpa jamihi a he? Nyɛ ha wa susu nɔ́ nɛ Baiblo ɔ de ngɛ ni komɛ nɛ a ja Yehowa ngɛ anɔkuale mi blema a, a he nɛ waa hyɛ. Lɔ ɔ maa ye bua wɔ konɛ wa ná sanehi nɛ a bi kɛ sɛ hlami ɔ a heto.\nSOMI KO NƐ MAWU KƐ E WE BI SO\n2. Mɛnɔmɛ ba pee Yehowa we bi? Mɛni ha nɛ huɛ bɔmi klɛdɛɛ hi a kɛ Yehowa a kpɛti ɔ? (Moo hyɛ foni nɛ ngɛ ní kasemi ɔ sisije ɔ.)\n2 Maa pee jeha 4,000 nɛ be ɔ, Yehowa hla ni komɛ kɛ pee e we bi ngɛ zugba a nɔ. A tu Abraham he munyu kaa lɛ ji ‘nihi tsuo nɛ a ngɛ hemi kɛ yemi ɔ a tsɛ.’ Abraham weku mi bimɛ hiɛ, nɛ e ngɛ nyɔguɛhi kpɛ̃kpɛ̃ɛkpɛ̃ hulɔ. (Roma Bi 4:11; 1 Mose 14:14) Kanaan matsɛmɛ ɔmɛ buu lɛ kaa e ji “hɛ mi nyɛɛlɔ ngua ko.” (1 Mose 21:22; 23:6) Yehowa kɛ Abraham kɛ e nina a so somi ko. (1 Mose 17:1, 2, 19) Mawu de Abraham ke: “Bɔ nɛ o kɛ o nina maa ye ye somi ɔ nɔ ji nɛ ɔ nɛ: nyumu tsuaa nyumu nɛ ngɛ nyɛ kpɛti ɔ, a po lɛ.” E de hu ke: “Enɛ ɔ maa tsɔɔ kaa somi ko ngɛ i kɛ nyɛ wa kpɛti.” (1 Mose 17:10, 11) Enɛ ɔ he ɔ, a po Abraham kɛ nyumuhi tsuo nɛ a ngɛ weku ɔ mi ɔ. (1 Mose 17:24-27) Pomi nɛ a po Abraham nina a ha nɛ huɛ bɔmi klɛdɛɛ ko hi a kɛ Yehowa a kpɛti.\n3. Ngɛ mɛni blɔ nɔ Abraham nina a ba pee ma?\n3 Abraham bibi ko nɛ a tsɛɛ lɛ ke Yakob, aloo Israel ɔ, fɔ binyumuhi 12. (1 Mose 35:10, 22b-26) Pee se ɔ, binyumu nɛ ɔmɛ ba pee Israel wɛtso 12 ɔmɛ a nya dali. (Bɔfo Ɔmɛ A Ní Tsumi 7:8) A nu Yakob binyumu Yosef kɛ ho nyɔguɛ tso mi ya ngɛ Egipt. Pee se ɔ Farao ha lɛ blɔ nya ngua ngɛ Egipt. Benɛ hwɔ nɛ nya wa ko ba zugba a nɔ ɔ, a ha nɛ Yosef hyɛ niye ní tsuo nɛ ngɛ ma a mi ɔ nɔ. Hwɔ nɛ ɔ ha nɛ Yakob kɛ e weku ɔ tsuo hia kɛ ho Egipt ya. (1 Mose 41:39-41; 42:6) Yakob nina a he ba hiɛ nɛ a ba pee “mahi babauu.”—1 Mose 48:4; kane Bɔfo Ɔmɛ A Ní Tsumi 7:17.\nYEHOWA KPƆ̃ E WE BI\n4. Sisije ɔ, kɛ Egipt bi ɔmɛ kɛ Yakob nina a hi si ha kɛɛ?\n4 Yakob nina a hi Egipt ma a he ko nɛ a tsɛɛ ke Goshen pe jeha 200 sɔuu. (1 Mose 45:9, 10) Farao ha nɛ Israel bi ɔmɛ ba hi Egipt, ejakaa e le Yosef, nɛ e buɔ lɛ. (1 Mose 47:1-6) A kɛ Egipt bi ɔmɛ hi si ngɛ tue mi jɔmi mi maa pee jeha 100. Israel bi ɔmɛ hi ma tsɔwitsɔwihi a mi kɛ lɛ lohwehi. E ngɛ mi kaa Egipt bi ɔmɛ sume nihi nɛ a lɛɔ tohi a sane mohu lɛɛ, se a bu Farao tue, nɛ a ha nɛ Israel bi ɔmɛ hi a kasa mi kɛ lɛ tohi.—1 Mose 46:31-34.\n5, 6. (a) Mɛni blɔ nɔ Mawu we bi nɛ a hi Egipt ɔ a si himi tsake ngɛ? (b) Mɛni he je nɛ a gbi Mose ɔ, nɛ mɛni Mawu pee ha e we bi ɔmɛ?\n5 Pee se ɔ, Egipt bi ɔmɛ ngɔ Israel bi ɔmɛ kɛ pee a nyɔguɛhi. Baiblo ɔ de ke: “Jehanɛ ɔ, matsɛ he ko ba bɔni tsɛ yemi ngɛ Egipt, nɛ lɛɛ e li Yosef. E de e ma mi bi ɔmɛ ke, ‘Tse nyɛ na kaa Israel bi ɔmɛ a he hiɛ tsɔ, nɛ a he hu wa saminya.’” Enɛ ɔ he ɔ, a nyɛɔ Israel bi ɔmɛ a nɔ nɛ a poɔ blikisi, a tsuɔ ngmɔ ní tsumi slɔɔtohi, nɛ a tsuɔ ní kaa nyɔguɛhi. A wa Israel bi ɔmɛ yi mi wawɛɛ.—2 Mose 1:8, 9, 13, 14.\n6 Farao ehe nɛ ɔ fã hu kaa a gbe binyumuwi tsuo nɛ Israel bi ɔmɛ ma fɔ ɔ. (2 Mose 1:15, 16) Jamɛ a be ɔ mi ɔ, yo ko nɛ e ji Israel no nɛ a tsɛɛ lɛ ke Yokebed ɔ fɔ Mose. Benɛ bimwɔyo ɔ ná nyɔhiɔ etɛ ɔ, a kɛ lɛ ya laa ngɛ glã mi, ngɛ Nilo Pa a tue. Be bɔɔ se ɔ, Farao biyo ɔ ya na Mose nɛ e ngɔ lɛ kɛ pee e bi. E ha nɛ Mose yayo nitsɛ hyɛ Mose nɔ ha lɛ. Pee se ɔ, Mose ba pee Yehowa sɔmɔlɔ nɛ yeɔ anɔkuale. (2 Mose 2:1-10; Hebri Bi 11:23-25) Yehowa na kaa e we bi ɔmɛ ngɛ nɔ́ nae, enɛ ɔ he ɔ, e ha nɛ Mose ya kpɔ̃ mɛ ngɛ Egipt bi ɔmɛ a dɛ mi. (2 Mose 2:24, 25; 3:9, 10) Yehowa gu blɔ nɛ ɔ nɔ kɛ “kpɔ̃” Israel bi ɔmɛ kɛ je Egipt.—2 Mose 15:13; kane 5 Mose 15:15.\nMAWU WE BI BA PEE MA\n7, 8. Mɛni blɔ nɔ Yehowa we bi gu kɛ ba pee ma klɔuklɔu?\n7 E ngɛ mi kaa Yehowa wui Israel bi ɔmɛ mlaa, nɛ e hlɛ nihi nɛ a sɔmɔ kaa osɔfohi, nɛ e tui blɔ nya kɛ ha mɛ kaa ma lolo mohu lɛɛ, se e naa mɛ kaa e we bi. Enɛ ɔ he ɔ, e fã Mose kɛ Aaron kaa a de Farao ke: ‘Bɔ nɛ Yehowa, Israel Mawu ɔ de ji nɛ ɔ nɛ; “Ha ye ma a nɛ ho, nɛ a ya ye nyami ligbi nɛ a kɛ ja mi ngɛ nga a nɔ.”’—2 Mose 5:1.\n8 Se Farao sume nɛ e maa ngmɛɛ Israel bi ɔmɛ a he. Bɔ nɛ pee nɛ Yehowa nɛ kpɔ̃ e we bi ɔmɛ ɔ, e ngɔ haomi nyɔngma kɛ ba Egipt bi ɔmɛ a nɔ, nɛ pee se ɔ, e kpata Farao kɛ ta buli ɔmɛ a hɛ mi ngɛ Wo Tsu ɔ mi. (2 Mose 15:1-4) Lɔ ɔ se ɔ, e sui nyɔhiɔ etɛ nɛ Yehowa kɛ Israel bi ɔmɛ so somi ko ngɛ Sinai Yoku ɔ he. E de mɛ ke: “Ke nyɛ maa bu ye gbi tue, nɛ nyɛ maa ye ye somi ɔ nɔ ɔ, lɛɛ nyɛ maa pee imi nitsɛ ye ma titli pe ma amɛ kulaa.” Israel bi ɔmɛ maa pee “ma klɔuklɔu.”—2 Mose 19:5, 6.\n9, 10. (a) Kaa bɔ nɛ 5 Mose 4:5-8 ɔ tsɔɔ ɔ, mɛni blɔ nɔ Mlaa a ha nɛ e slo Israel bi ɔmɛ ngɛ ma kpahi a he ngɛ? (b) Mɛni e sa kaa Israel bi ɔmɛ nɛ a pee konɛ a pee ‘Yehowa ma klɔuklɔu’?\n9 Jeha lafahi abɔ nɛ sɛ hlami ɔ, Yehowa ha nɛ wekuyihi tsu ní kaa nɔ yeli, kojoli, kɛ osɔfohi nɛ a kɛ hyɛ e we bi a nɔ. Jã ji bɔ nɛ Israel bi ɔmɛ pee hluu kɛ ya si benɛ a ba plɛ nyɔguɛhi ngɛ Egipt. (1 Mose 8:20; 18:19; Hiob 1:4,5) Se benɛ Yehowa kpɔ̃ Israel bi ɔmɛ kɛ je nyɔguɛ yemi mi ɔ, e wo mɛ mlaahi. Enɛ ɔ ha nɛ e slo mɛ ngɛ ma kpahi a he. (Kane 5 Mose 4:5-8; La 147:19, 20) Mlaa a ha nɛ ni komɛ sɔmɔ kaa osɔfohi. Mlaa a tsɔɔ hu kaa e sa nɛ “nimeli” nɛ a ngɛ nile, nɛ nihi buu mɛ ɔ, nɛ a sɔmɔ kaa kojoli ngɛ ma a mi. (5 Mose 25:7, 8) Mlaa a tsɔɔ bɔ nɛ e sa kaa a ja Yehowa ha, kɛ bɔ nɛ e sa kaa a ba a je mi ha daa ligbi.\nYehowa wo Israel bi ɔmɛ mlaahi, nɛ enɛ ɔ ha nɛ e slo mɛ ngɛ ma kpahi a he\n10 Benɛ Israel bi ɔmɛ ya su Si Womi Zugba a nɔ pɛ nɛ Yehowa tĩ mlaahi nɛ e wo mɛ ɔ a mi kɛ ha mɛ. Mose de mɛ ke: ‘Mwɔnɛ ɔ ligbi nɛ ɔ, Yehowa hu he mo atuu kaa lɛ nitsɛ e ma, kaa bɔ nɛ e wo si ɔ. E ngɛ mo fãe ke o ye e mlaa amɛ tsuo a nɔ. E ma ha nɛ o maa pee ma ngua pe ma amɛ tsuo. O ma je e yi, nɛ o ma wo e hɛ mi nyami. Nɛ o maa pee lɛ Yehowa, o Mawu klɔuklɔu ɔ nitsɛ ma kaa bɔ nɛ e wo si ɔ.’—5 Mose 26:18, 19.\nNI KPAHI PIƐƐ ISRAEL BI ƆMƐ A HE KƐ JA MAWU\n11-13. (a) Mɛnɔmɛ ji kekleekle nihi nɛ a ba piɛɛ Mawu we bi a he kɛ ja lɛ? (b) Ke nihi nɛ a pi Israel bi suɔ kaa a ja Yehowa a, mɛni e he hia nɛ a pee?\n11 E ngɛ mi kaa Yehowa nitsɛ nɛ hla Israel bi ɔmɛ kaa e ma ngɛ zugba a nɔ mohu lɛɛ, se e ngmɛ nihi nɛ a pi Israel bi ɔ blɔ konɛ a hi a kpɛti. Kaa nɔ hyɛmi nɔ́ ɔ, Baiblo ɔ tsɔɔ kaa benɛ Yehowa kpɔ̃ Israel bi ɔmɛ kɛ je Egipt ɔ, Egipt bi komɛ kɛ ni kpahi fuu piɛɛ Israel bi ɔmɛ a he kɛ ho. (2 Mose 12:38) Benɛ haomi kpaagone ɔ maa ba Egipt bi ɔmɛ a nɔ ɔ, Mose kɛ kɔkɔ bɔmi ko ha Egipt bi ɔmɛ. Farao sɔmɔli ɔmɛ ekomɛ bu kɔkɔ bɔmi nɛ ɔ tue. E ngɛ heii kaa nimli nɛ ɔmɛ piɛɛ Israel bi ɔmɛ a he kɛ ho Kanaan ya.—2 Mose 9:20.\nYehowa ngmɛ blɔ konɛ nihi nɛ a pi Israel bi nɛ a suɔ kaa a ja lɛ ɔ nɛ a piɛɛ e we bi a he kɛ ja lɛ\n12 Benɛ Israel bi ɔmɛ po Yordan Pa a kɛ ya su Kanaan zugba a nɔ be bɔɔ se ɔ, Mose de mɛ ke, e sa nɛ a suɔ nihi nɛ ba to mɛ nibwɔ ɔ, nɛ ji nihi nɛ a pi Israel bi nɛ a ngɛ a kpɛti ɔ. (5 Mose 10:17-19) Mawu fã Israel bi ɔmɛ kaa ke nɔ ko nɛ tsa pi Israel no ji lɛ suɔ kaa e maa bu mlaahi kaa Kita Nyɔngma a tue ɔ, e sa nɛ a ngmɛ jamɛatsɛ ɔ blɔ nɛ e hi a kpɛti. (3 Mose 24:22) Enɛ ɔ ha nɛ ni komɛ nɛ a pi Israel bi ɔ ba piɛɛ Israel bi ɔmɛ a he kɛ ja Yehowa. Kaa nɔ hyɛmi nɔ́ ɔ, Rut nɛ ji Moab no ɔ suɔ kaa e ma ja Yehowa. E de Naomi nɛ ji Israel no ɔ ke: “O je kɛ wɛ maa pee imi hu ye je kɛ wɛ, nɛ o Mawu maa pee ye Mawu.” (Rut 1:16) A tsɛɛ nihi kaa kikɛ ɔ ke nihi nɛ a tsake ba pee Israel bi. A po a kpɛti nyumu ɔmɛ. (2 Mose 12:48, 49) Yehowa bua jɔ kaa a ba piɛɛ e we bi a he.—4 Mose 15:14, 15.\nIsrael bi ɔmɛ suɔ nihi nɛ a je ma kpahi a nɔ nɛ a ngɛ a kpɛti ɔ a sane (Hyɛ kuku 11-13)\n13 Salomo tsɔɔ ngɛ sɔlemi ko nɛ e sɔle ɔ mi kaa Yehowa kplɛɛ nihi nɛ a pi Israel bi nɛ a jaa lɛ ɔ a nɔ. Benɛ a ngɛ sɔlemi we ɔ nɔ jɔe ɔ, Salomo sɔle ke: “Ke nubwɔ ko nɛ je ma se lokoo nu o biɛ, o he wami kpetekpleenyɛ ɔ, kɛ ní nguanguahi nɛ o peeɔ kɛ haa o ma Israel ɔ he, nɛ e ba konɛ e fa kue ha mo ngɛ we nɛ ɔ mi ɔ, moo nu e pɛɛ kpami ɔ ngɛ o hi he ɔ ngɛ hiɔwe nɛ o pee nɔ́ nɛ e ngɛ hlae ɔ ha lɛ, konɛ nimli tsuo nɛ ngɛ je ɔ mi ɔ nɛ a le mo, nɛ a bu mo kaa bɔ nɛ o ma, Israel buu mo ɔ. Kɛkɛ ɔ, a maa le kaa we nɛ ɔ nɛ i po ɔ, o biɛ ngɛ he.” (2 Kronika 6:32, 33) Ngɛ Yesu be ɔ mi po ɔ, Yehowa ngmɛ blɔ konɛ nihi nɛ a pi Israel bi se a suɔ kaa a ma ja lɛ ɔ, nɛ a piɛɛ e we bi a he kɛ ja lɛ.—Yohane 12:20; Bɔfo Ɔmɛ A Ní Tsumi 8:27.\nMA NƐ YE YEHOWA HE ODASE\n14-16. (a) Mɛni he hia nɛ Israel bi ɔmɛ nɛ a pee konɛ a ba pee Yehowa we odasehi? (b) Mɛni Yehowa hyɛɛ blɔ kaa e we bi nɛ a pee mwɔnɛ ɔ?\n14 Israel bi ɔmɛ ja Yehowa, a Mawu ɔ pɛ, se je ma kpa amɛ lɛɛ a ja mɛ nitsɛmɛ a mawuhi. Se sane bimi ko nɛ he hia ji: Mɛnɔ ji anɔkuale Mawu ɔ? Ngɛ Yesaya be ɔ mi ɔ, Yehowa tsɔɔ kaa e sa nɛ a ha sane bimi nɛ ɔ heto kaa bɔ nɛ a haa sane heto ngɛ kojomi he ɔ. E tsɔɔ kaa ke je ma amɛ a mawuhi nɛ a ngɛ jae ɔ ji anɔkuale mawuhi niinɛ ɔ, e sa nɛ a tsɛ a we odasehi kɛ ba konɛ a ba ye odase ha mɛ. E de ke: “Ha nɛ a we odase yeli ɔmɛ nɛ a ba nɛ a ba nu, konɛ a de ke e ngɛ mi, loo e be mi.”—Yesaya 43:9.\n15 Je ma amɛ a mawu ɔmɛ nyɛ we nɛ a tsɔɔ kaa a ngɛ niinɛ. A ji amagahi, a tui munyu, nɛ ke nɔ ko wo we a nɔ ɔ, he nɛ a ngɛ ɔ nɔuu nɛ a ngɛ. (Yesaya 46:5-7) Se Yehowa de e we bi nɛ ji Israel bi ɔmɛ ɔ ke: ‘Israel ma, mo ji ye we odase. Imi ji nɔ nɛ hla mo, konɛ o pee ye tsɔlɔ, bɔ nɛ pee nɛ o le mi, o he ye nɔ nɛ o ye, nɛ o ná nɛ o le kaa imi pɛ ji Mawu. Ye se ɔ, mawu kpa ko hi si hyɛ, nɛ eko be bae gblegbleegble. Imi nɔ kake pɛ ji Yehowa, imi pɛ ji nɔ nɛ ma nyɛ ma he o yi wami. Mo ji ye we odase.’—Yesaya 43:10-12.\n16 Kaa bɔ nɛ nihi yeɔ odase ha nihi ngɛ kojomi he ɔ, jã nɔuu nɛ Yehowa we bi hu tsɔɔ nihi kaa Yehowa pɛ ji anɔkuale Mawu. Yehowa tu a he munyu kaa ‘mɛ ji lɛ nitsɛ e ma nɛ e bɔ ha e he, konɛ a la kɛ je e yi!’ (Yesaya 43:21) Nihi le mɛ kaa a ji Yehowa we bi. Akɛnɛ Yehowa kpɔ̃ Israel bi ɔmɛ kɛ je Egipt he je ɔ, e ngɛ blɔ hyɛe kaa a maa je a tsui mi faa kɛ bu lɛ tue, nɛ a wo e hɛ mi nyami kaa lɛ ji a Nɔ Yelɔ. Mwɔnɛ ɔ hu ɔ, Yehowa suɔ kaa e we bi nɛ a pee jã. Gbalɔ Mika tsɔɔ bɔ nɛ e sa kaa Mawu we bi nɛ a pee a ní ha. E de ke: ‘Je ma amɛ a ti nɔ tsuaa nɔ jaa lɛ nitsɛ e mawu. Se wɔɔ lɛɛ Yehowa, wa Mawu ɔ, ji nɔ nɛ wa ma sɔmɔ kɛ maa ya neneene.’—Mika 4:5.\n17. Mɛni he je nɛ Yehowa na Israel ma a kaa a ji wai sasɛ nɛ se nami be he ɔ?\n17 Aywilɛho sane ji kaa Israel bi ɔmɛ yi Yehowa anɔkuale. A kase mahi nɛ bɔle mɛ nɛ a jaa mawuhi nɛ a kɛ tso kɛ tɛ pee ɔ, nɛ a pee afɔle sami la tɛhi fuu kɛ ja lakpa mawuhi. Maa pee jeha 2,800 nɛ be ɔ, gbalɔ Hosea tsɔɔ kaa Israel bi ɔmɛ ngɛ kaa wai tso nɛ wui yiblii kpakpa hu. E de ke: “A yi Mawu anɔkuale, lɔ ɔ he ɔ, a maa gbla a tue ngɛ a yayami ɔmɛ a he.” (Hosea 10:1, 2) Maa pee jeha 150 se ɔ, Yeremia hu ngɔ Israel bi atua tsɔli ɔmɛ kɛ to wai tso he. E kale mɛ kaa a ji wai tso ko nɛ woɔ yiblii, nɛ amlɔ nɛ ɔ, e ba plɛ wai sasɛ nɛ se nami ko be he hu. Yehowa gu Yeremia nɔ kɛ de Israel bi ɔmɛ ke: “Mawu ɔmɛ nɛ nyɛ pee ngɔ ha nyɛ he ɔ, jije a ngɛ? Ke haomi ba nyɛ nɔ ɔ, nyɛ ha nɛ a he nyɛ yi wami ke a ma nyɛ ɔ!” E de hu ke: “Ye ma a lɛɛ a hɛ je ye nɔ.”—Yeremia 2:21, 28, 32.\nNihi nɛ a kɛ mɛ so somi he ɔ maa pee ma ehe\n18, 19. (a) Mɛni Yehowa de to nɛ tsɔɔ kaa e ma ná ma ehe ngɛ zugba a nɔ? (b) Mɛni he wa ma susu ngɛ ní kasemi nɛ nyɛɛ se ɔ mi?\n18 Israel ma a wui yiblii kpakpa, ejakaa a ja we Yehowa ngɛ blɔ nɛ da nɔ. A pi e we odasefohi hu. Wɔhi mohu nɛ a ya ja. Enɛ ɔ he ɔ, Yesu de Yuda jami nya dali nɛ a yi mi wa nɛ a hi si ngɛ e be ɔ mi ɔ ke: “A ma kpɔ Mawu matsɛ yemi ɔ ngɛ nyɛ dɛ, nɛ a kɛ ma ha ma je li a ma ko nɛ maa wo yiblii bɔ nɛ sa.” (Mateo 21:43) Nihi nɛ Yehowa maa hla mɛ ɔ pɛ nɛ a maa piɛɛ ma ehe ɔ, nɛ ji mumi mi Israel ɔ he. E kɛ mɛ maa “so somi he ko.” Yehowa de mɛ ke: “Ma pee a Mawu, nɛ a maa pee ye ma.”—Yeremia 31:31-33.\n19 Benɛ Israel bi ɔmɛ yi Yehowa anɔkuale hu ɔ, Yehowa hla mumi mi Israel ɔ konɛ a pee e we bi ngɛ kaseli ɔmɛ a be ɔ mi. Lɛɛ mɛnɔmɛ ji Yehowa we bi mwɔnɛ ɔ? Kɛ nihi nɛ a suɔ kaa a ma sɔmɔ Mawu ɔ ma plɛ kɛ le nihi nɛ a ngɛ Mawu jae ngɛ anɔkuale mi ɔ ha kɛɛ? Wa ma susu enɛ ɔ he ngɛ ní kasemi nɛ nyɛɛ se ɔ mi.\nSomi: Ke nɔ ko kɛ nɔ ko so ɔ, lɔ ɔ tsɔɔ kaa mɛ ni enyɔ ɔmɛ tsuo a kplɛɛ nɔ kaa a maa pee nɔ́ ko. Yehowa kɛ Israel ma a so kaa e ma ha nɛ a maa pee e ma titli. Benɛ a yi Mawu somi ɔ nɔ ɔ, Mawu kɛ ni kpahi so somi ehe ko\nNɔ ko nɛ e pi Israel no: Nɔ ko nɛ e je ma kpa nɔ


Yohane 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAtee Yesu yi nɔ apam akɛ abaagbe lɛ (45-57)\n11 Agbɛnɛ, nuu ko ni atsɛɔ lɛ Lazaro lɛ he miiye; ejɛ Betania, Maria kɛ enyɛmi yoo Marta mɛi akrowa lɛ. 2 Nɛkɛ Maria nɛɛ ji mɔ ni fɔse mu ni jeɔ ŋma eshwie Nuŋtsɔ lɛ he ní ekɛ eyitsɔi tsumɔ enaji ahe lɛ; enyɛmi nuu Lazaro he yeɔ lɛ. 3 No hewɔ lɛ, enyɛmimɛi yei lɛ kɛ shɛɛ maje lɛ amɛkɛɛ: “Nuŋtsɔ, naa! mɔ ni odɔɔ ehe lɛ he miiye.” 4 Shi be ni Yesu nu lɛ, ekɛɛ: “Nɛkɛ hela nɛɛ jeee nɔ ni baayagbe naa yɛ gbele mli, shi moŋ koni akɛwo Nyɔŋmɔ hiɛ nyam, koni atsɔ no nɔ awo Nyɔŋmɔ Bi lɛ hu hiɛ nyam.” 5 Agbɛnɛ, Yesu sumɔɔ Marta kɛ enyɛmi yoo lɛ kɛ Lazaro fɛɛ. 6 Shi be ni enu akɛ Lazaro he miiye lɛ, anɔkwa, ehi shi yɛ he ni eyɔɔ lɛ gbii enyɔ kɛfata he. 7 Kɛkɛ ni no sɛɛ lɛ, ekɛɛ kaselɔi lɛ akɛ: “Nyɛhãa wɔyaa Yudea ekoŋŋ.” 8 Kaselɔi lɛ kɛɛ lɛ akɛ: “Rabi, etsɛko tsɔ ni Yudeabii lɛ tao akɛ amɛtswia bo tɛi, ni ooya jɛmɛ ekoŋŋ lo?” 9 Yesu hã hetoo akɛ: “Ani jeee ŋmɛlɛtswai nyɔŋma kɛ enyɔ yɔɔ jetsɛremɔ mli? Kɛji mɔ ko nyiɛ shwane lɛ, etɛɛɛ, ejaakɛ enaa je nɛɛ la lɛ. 10 Shi kɛji mɔ ko nyiɛ nyɔɔŋ lɛ, etɛɔ, ejaakɛ la lɛ bɛ emli.” 11 Be ni ewie nibii nɛɛ, ekɛshi sɛɛ akɛ: “Wɔnaanyo Lazaro ewɔ, shi miiya jɛmɛ ni mayatsĩɛ lɛ.” 12 Ni kaselɔi lɛ kɛɛ lɛ akɛ: “Nuŋtsɔ, kɛ́ wɔ ewɔɔ lɛ, ehe baawa lɛ.” 13 Shi no mli lɛ, Yesu miiwie egbele he. Shi amɛsusu akɛ eewie wɔ ni awɔɔ kɛjɔɔ he lɛ he. 14 Kɛkɛ ni Yesu kɛɛ amɛ faŋŋ akɛ: “Lazaro egbo, 15 ni nyɛ hewɔ lɛ, miná miishɛɛ pam akɛ mibɛ jɛmɛ, koni nyɛhe nyɛye. Shi nyɛhãa wɔyaa eŋɔɔ.” 16 No hewɔ lɛ, Toma, mɔ ni atsɛɔ lɛ Hãaji lɛ kɛɛ enanemɛi kaselɔi lɛ akɛ: “Nyɛhãa wɔ hu wɔyaa koni wɔkɛ lɛ ayagbo.” 17 Be ni Yesu shɛ jɛmɛ lɛ, ena akɛ Lazaro eye gbii ejwɛ momo yɛ gbonyo bu* lɛ mli. 18 Shi Betania bɛŋkɛ Yerusalem, ni ekɛ lɛ teŋ jekɛmɔ aaafee shitoi enyɔ.* 19 Ni Yudafoi lɛ ateŋ mɛi pii eba Marta kɛ Maria ŋɔɔ koni amɛbashɛje amɛmii yɛ amɛnyɛmi nuu lɛ hewɔ. 20 Be ni Marta nu akɛ Yesu miiba lɛ, etee ekɛ lɛ yakpe; shi Maria lɛ, etee nɔ eta shĩa. 21 Kɛkɛ ni Marta kɛɛ Yesu akɛ: “Nuŋtsɔ, eji oyɛ biɛ kulɛ, minyɛmi nuu lɛ náaa agbo. 22 Ni kɛ̃lɛ, amrɔ nɛɛ po lɛ, mile akɛ nɔ fɛɛ nɔ ni obaabi Nyɔŋmɔ lɛ, Nyɔŋmɔ kɛbaahã bo.” 23 Yesu kɛɛ lɛ akɛ: “Onyɛmi nuu lɛ baate shi.” 24 Marta kɛɛ lɛ akɛ: “Mile akɛ ebaate shi yɛ gbohiiashitee lɛ mli yɛ naagbee gbi lɛ nɔ.” 25 Yesu kɛɛ lɛ akɛ: “Miji gbohiiashitee lɛ kɛ wala lɛ. Mɔ ni jieɔ hemɔkɛyeli kpo yɛ mimli lɛ, kɛ́ egbo po lɛ, ebaaba wala mli; 26 ni mɔ fɛɛ mɔ ni hiɛ kã ni jieɔ hemɔkɛyeli kpo yɛ mimli lɛ gboŋ kɔkɔɔkɔ. Ani oheɔ enɛ oyeɔ?” 27 Ekɛɛ lɛ akɛ: “Hɛɛ, Nuŋtsɔ, miheɔ miyeɔ akɛ bo ji Kristo lɛ, Nyɔŋmɔ Bi lɛ, mɔ ni baa je lɛ mli lɛ.” 28 Be ni ewie enɛ lɛ, eyiŋ etee eyatsɛ enyɛmi yoo Maria, ni ekɛɛ lɛ pɛ akɛ: “Tsɔɔlɔ lɛ eba ni eetsɛ bo.” 29 Be ni Maria nu enɛ lɛ, ete shi oya ni etee eŋɔɔ. 30 Yesu nako abote akrowa lɛ mli, shi moŋ eyɛ he ni Marta kɛ lɛ kpe yɛ lɛ lolo. 31 Be ni Yudafoi ni kɛ Maria yɔɔ shĩa ni amɛshɛjeɔ emii lɛ na akɛ Maria ete shi oya ni eje kpo lɛ, amɛnyiɛ esɛɛ, ejaakɛ amɛsusu akɛ eeya gbonyo bu* lɛ he eyafo yɛ jɛmɛ. 32 Be ni Maria shɛ he ni Yesu yɔɔ lɛ ni ehiŋmɛi gba enɔ lɛ, eho egbee enaji anaa ni ekɛɛ lɛ akɛ: “Nuŋtsɔ, eji oyɛ biɛ kulɛ, minyɛmi nuu lɛ náaa agbo.” 33 Be ni Yesu na akɛ eefo ni Yudafoi ni kɛ lɛ ba lɛ hu miifo lɛ, ewerɛ ho ehe yɛ emli* ni ehao. 34 Ekɛɛ: “Nɛgbɛ nyɛkɛ lɛ eŋmɛ?” Amɛkɛɛ lɛ akɛ: “Nuŋtsɔ, ba ni obakwɛ.” 35 Yesu hiŋmɛiiaŋ kpala nu. 36 Kɛkɛ ni Yudafoi lɛ bɔi kɛɛmɔ akɛ: “Nyɛkwɛa, edɔɔ ehe waa!” 37 Shi amɛteŋ mɛi komɛi kɛɛ: “Nuu nɛɛ ni gbele shwilafo lɛ hiŋmɛii lɛ, ani enyɛŋ efee ni kulɛ mɔ nɛ akagbo?” 38 Kɛkɛ ni Yesu werɛ ho ehe yɛ emli ekoŋŋ ni eba gbonyo bu* lɛ he. Anɔkwa, tɛkplo ni, ni tɛ bu naa. 39 Yesu kɛɛ: “Nyɛjiea tɛ lɛ.” Marta, mɔ ni egbo lɛ nyɛmi yoo lɛ kɛɛ lɛ akɛ: “Nuŋtsɔ, benɛ nɛɛ eeje fu, ejaakɛ eye gbii ejwɛ.” 40 Yesu kɛɛ lɛ akɛ: “Ani mikɛɛɛ bo akɛ kɛ́ ohe oye lɛ obaana Nyɔŋmɔ anunyam lɛ?” 41 No hewɔ lɛ, amɛjie tɛ lɛ. Kɛkɛ ni Yesu hole ehiŋmɛii anɔ kɛtee ŋwɛi ni ekɛɛ: “Ataa, miida bo shi akɛ obo mi toi. 42 Anɔkwa, mile akɛ oboɔ mi toi daa; shi asafoku ni damɔ biɛ lɛ hewɔ miwieɔ lɛ, koni amɛhe amɛye akɛ bo otsu mi.” 43 Be ni ewie nibii nɛɛ, ebo kɛ gbee ni wa ekɛɛ: “Lazaro, jee kpo!” 44 Nuu ni no mli lɛ egbo lɛ je kpo ni akɛ mamai ebala enaji kɛ eniji, ni akɛ mama efi ehiɛ. Yesu kɛɛ amɛ akɛ: “Nyɛfɛnea lɛ ni nyɛhãa eyaa.” 45 No hewɔ lɛ, Yudafoi ni ba Maria ŋɔɔ ni na nɔ ni Yesu fee lɛ ateŋ mɛi pii ná hemɔkɛyeli yɛ emli, 46 shi amɛteŋ mɛi komɛi yiŋ amɛtee Farisifoi lɛ aŋɔɔ ni amɛyagba amɛ nɔ ni Yesu fee lɛ. 47 No hewɔ lɛ, osɔfoi tsiifoi lɛ kɛ Farisifoi lɛ bua Sanhedrin* lɛ naa kɛkpe, ni amɛkɛɛ: “Mɛni wɔfeɔ, ejaakɛ nuu nɛɛ feɔ okadii pii? 48 Kɛ́ wɔŋmɛ lɛ gbɛ ní eya nɔ nɛkɛ nɔŋŋ lɛ, amɛ fɛɛ amɛbaaná hemɔkɛyeli yɛ emli, ni Romabii lɛ baaba amɛbaŋɔ wɔjamɔhe* kɛ wɔmaŋ lɛ.” 49 Shi amɛteŋ mɔ kome, Kaiafa, ni ji osɔfonukpa yɛ nakai afi lɛ mli lɛ kɛɛ amɛ akɛ: “Nyɛleee nɔ ko kwraa, 50 ni nyɛsusuko he hu akɛ sɛɛnamɔ yɛ he kɛhã nyɛ akɛ gbɔmɔ kome baagbo ehã mɛi lɛ, moŋ fe nɔ ni jeŋmaŋ muu lɛ fɛɛ hiɛ baakpãtã.” 51 Shi jeee lɛ diɛŋtsɛ eto eyiŋ ewie enɛ, shi moŋ akɛni osɔfonukpa ji lɛ yɛ nakai afi lɛ mli hewɔ lɛ, egba akɛ Yesu baagbo ehã maŋ lɛ, 52 ni jeee kɛhã maŋ lɛ pɛ, shi moŋ koni ebua Nyɔŋmɔ bii ni egbɛ eshwã lɛ hu anaa efee amɛ ekome. 53 No hewɔ lɛ, kɛjɛ nakai gbi lɛ nɔ kɛyaa lɛ, amɛtee eyi nɔ apam koni amɛgbe lɛ. 54 No hewɔ lɛ, Yesu enyiɛɛɛ kpetekplee dɔŋŋ yɛ Yudafoi lɛ ateŋ, shi moŋ eshi jɛmɛ etee kpokpaa ni bɛŋkɛ ŋa lɛ nɔ* lɛ nɔ, ni etee maŋ ko ni atsɛɔ lɛ Efraim lɛ mli, ni ekɛ kaselɔi lɛ yahi jɛmɛ. 55 Agbɛnɛ, Yudafoi lɛ a-Hehoo lɛ miibɛŋkɛ, ni mɛi babaoo jɛ koiasɛɛ amɛkwɔ kɛtee Yerusalem dani Hehoo lɛ ashɛ, koni amɛyatsuu amɛhe yɛ kusum naa. 56 Amɛmiitao Yesu, ni be ni amɛdamɔdamɔɔ shi yɛ sɔlemɔwe lɛ, amɛkɛɛkɛɛ amɛhe akɛ: “Te nyɛsusuɔ tɛŋŋ? Ani ebaŋ gbi jurɔ lɛ kwraa?” 57 Shi osɔfoi tsiifoi lɛ kɛ Farisifoi lɛ ewo kitã akɛ kɛ́ mɔ ko ná ele he ni Yesu yɔɔ lɛ, ebabɔ amaniɛ, koni amɛyamɔ lɛ.\n^ Aaafee km etɛ. Sht. ŋm., “aaafee stadioi 15.”\n^ Sht. ŋm., “yɛ mumɔ lɛ mli.”\n^ Ni tsɔɔ akɛ, sɔlemɔwe lɛ.


Bɔ ni Je Nɛɛ Naagbee lɛ Baaba Lɛ Eha — Buu-Mɔɔ INTANƐT NƆ WOJIATOOHE\nw12 9/15 bf. 3-7\nBuu-Mɔɔ Eetswa Yehowa Maŋtsɛyeli He Adafi—2012\nMƐNI KƐ́ NO BA NƆŊŊ LƐ NAAGBEE LƐ BAABA?\n“MAŊNYƐ” KO NI EYALEEE BƆ NI ENAAGBEE BAAJI AHA\nABAATUTUA NYƆŊMƆ WEBII LƐ\nESA AKƐ JEŊMAJI LƐ ANÁ ALE MƆ NI YEHOWA JI\nJEŊ HEWALƐ KO ETEŊ SHI DƆŊŊ\nNƆ NI ABAAFEE NYƆŊMƆ HENYƐLƆ NI FE FƐƐ LƐ\nNIBII NI KƐ TOIŊJƆLƐ BAABA\nNyɔŋmɔ Maŋtsɛyeli lɛ Baabule Ehenyɛlɔi lɛ AshishiNyɔŋmɔ Maŋtsɛyeli lɛ Ebɔi Nɔyeli!\n“Nyɛ lɛ nyɛbɛ duŋ mli, ní gbi lɛ aaabati nyɛ shi tamɔ julɔ.”—1 TES. 5:4.\nMɛɛ nifeemɔi ni anaaa ŋmalɛi ni nyiɛ sɛɛ nɛɛ wieɔ he?\n1 Tesalonikabii 5:3\n1. Mɛni baaye abua wɔ ni wɔsara ní nakai beaŋ nɔŋŋ lɛ wɔkpee naagbai anaa?\nETSƐŊ, naakpɛɛ nifeemɔi baaya nɔ yɛ shikpɔŋ lɛ nɔ. Biblia mli gbalɛi amlibaa maa enɛ nɔ mi, no hewɔ lɛ esa akɛ wɔsara. Mɛni baaye abua wɔ koni wɔfee nakai? Bɔfo Paulo wo wɔ hewalɛ ni ‘wɔkwɛ nii ni anaaa lɛ.’ Hɛɛ, esa akɛ wɔha naanɔ wala he nyɔmɔwoo lɛ ahi wɔjwɛŋmɔŋ, kɛ́ wɔbaaná yɛ ŋwɛi jio, shikpɔŋ lɛ nɔ jio. Paulo ŋma wiemɔi nɛɛ koni ekɛwo enanemɛi héyelilɔi lɛ hewalɛ ní amɛkɛ amɛjwɛŋmɔ ama nɔ ni baajɛ anɔkwa ni amɛyeɔ lɛ mli kɛba lɛ nɔ. Nakai feemɔ baaye abua amɛ ni amɛdamɔ naagbai kɛ yiwai anaa.—2 Kor. 4:8, 9, 16-18; 5:7.\n2. (a) Kɛ́ wɔɔhiɛ wɔhiɛnɔkamɔ lɛ mli kpɛŋŋ lɛ, mɛni esa akɛ wɔfee? (b) Mɛni he wɔbaasusu yɛ nikasemɔ nɛɛ kɛ nɔ ni baanyiɛ sɛɛ lɛ mli?\n2 Nɔ ko ni he hiaa waa ni wɔbaanyɛ wɔkase yɛ Paulo wiemɔ lɛ mli ji akɛ: Kɛ́ wɔɔhiɛ wɔhiɛnɔkamɔ lɛ mli kpɛŋŋ lɛ, esa akɛ wɔkwɛ nii kɛteke nibii ni wɔnaa amrɔ nɛɛ. Esa akɛ wɔkɛ wɔjwɛŋmɔ ama nifeemɔi ni he hiaa waa ni wɔkɛ wɔhiŋmɛii enaaa amrɔ nɛɛ anɔ. (Heb. 11:1; 12:1, 2) No hewɔ lɛ, nyɛhaa wɔsusua nifeemɔi nyɔŋma ni baaya nɔ wɔsɛɛ ni kɔɔ wɔnaanɔ wala he hiɛnɔkamɔ lɛ he lɛ ahe wɔkwɛa.*\n3. (a) Mɛni atsĩ tã yɛ 1 Tesalonikabii 5:2, 3 lɛ ni baaba mli wɔsɛɛ? (b) Mɛni maŋkwramɔŋ hiɛnyiɛlɔi baafee, ni ekolɛ namɛi baafata amɛhe kɛfee nakai?\n3 Paulo tsĩ nifeemɔ ko ni baaba wɔsɛɛ lɛ tã yɛ wolo ni eŋma Tesalonikabii lɛ mli. (Nyɛkanea 1 Tesalonikabii 5:2, 3.) Egbala jwɛŋmɔ kɛtee “Nuŋtsɔ [Yehowa] gbi” lɛ nɔ. ‘Yehowa gbi’ ni akɛtsu nii yɛ biɛ lɛ tsɔɔ be ni apasa jamɔ hiɛkpatamɔ lɛ baaje shishi, kɛyashi Harmagedon ta lɛ baafɛ. Shi kɛlɛ, dani Yehowa gbi lɛ baaje shishi lɛ, je lɛŋ nɔyelɔi lɛ baawie akɛ, “Hejɔlɛ yɛ ni wɔyɛ shweshweeshwe!” Ekolɛ amɛbaawie wiemɔ nɛɛ shi kome loo amɛbaawie kɛtsara nɔ. Ekolɛ maji komɛi baasusu akɛ etsɛŋ ni amɛbaaná amɛnaagbai wuji komɛi anaa tsabaa. Ni jamɔŋ hiɛnyiɛlɔi lɛ hu? Amɛji je lɛ fã, no hewɔ lɛ eeenyɛ efee akɛ amɛkɛ maŋkwralɔi lɛ baafee ekome yɛ enɛ mli. (Kpoj. 17:1, 2) Belɛ, jamɔŋ hiɛnyiɛlɔi lɛ baafee amɛhe tamɔ apasa gbalɔi ni hi shi yɛ blema Yuda lɛ. Yehowa wie yɛ amɛhe akɛ: “Amɛkɛɔ akɛ, ‘Hejɔlɛ yɛ! Hejɔlɛ yɛ!’ shi hejɔlɛ ko bɛ.”—Yer. 6:14, NW; 23:16, 17.\n4. Mɛni wɔle ni mɛi ni yɔɔ je lɛ mli lɛ leee?\n4 Ekɔɔɔ he eko mɛi ni baafata he kɛkɛɛ akɛ, “Hejɔlɛ yɛ ni wɔyɛ shweshweeshwe!” lɛ, no baaha ana akɛ etsɛŋ ni Yehowa gbi lɛ baaje shishi. No hewɔ ni Paulo kɛɛ akɛ: “Anyɛmimɛi, nyɛ lɛ nyɛbɛ duŋ mli, ní gbi lɛ aaabati nyɛ shi tamɔ julɔ. Ejaakɛ nyɛ fɛɛ lɛ, labii ji nyɛ.” (1 Tes. 5:4, 5) Wɔle nɔ ni Ŋmalɛ lɛ tsɔɔ yɛ nibii ni yaa nɔ amrɔ nɛɛ lɛ he, shi mɛi babaoo ni yɔɔ je lɛ mli lɛ leee. Mɛɛ gbɛ nɔ gbalɛ ni kɔɔ kɛɛmɔ ni abaakɛɛ akɛ, “Hejɔlɛ yɛ ni wɔyɛ shweshweeshwe!” lɛ baatsɔ aba mli? Esa akɛ wɔmɛ ni wɔkwɛ bɔ ni ebaaba lɛ eha. No hewɔ lɛ, nyɛhaa wɔtswaa wɔfai shi akɛ ‘wɔbaashi kpe ni wɔhiɛ akã shi.’—1 Tes. 5:6; Zef. 3:8.\n5. (a) Te “amanehulu babaoo” lɛ baaje shishi aha tɛŋŋ? (b) Mɛɛ “maŋnyɛ” baasusu akɛ nɔfɔŋ ko baŋ enɔ lɛ?\n5 No sɛɛ lɛ mɛni baaba? Paulo tsɔɔ mli akɛ: ‘Be mli ni amɛaakɛɛ akɛ: Hejɔlɛ yɛ ni wɔyɛ shweshweeshwe! lɛ, no mli nɔŋŋ hiɛkpatamɔ aaabatua amɛ trukaa.’ “Babilon kpeteŋkpele lɛ,” loo “yoo ajwamaŋ lɛ” ni ji apasa jamɔi fɛɛ ni yɔɔ je lɛŋ lɛ hiɛ ni abaakpata lɛ baafee ‘hiɛkpatamɔ ni baaba trukaa’ nɛɛ shishijee. (Kpoj. 17:5, 6, 15) Nakai tutuamɔ ni baaba apasa jamɔi srɔtoi fɛɛ, ni Kristendom fata he lɛ anɔ lɛ, ji “amanehulu babaoo” lɛ shishijee. (Mat. 24:21; 2 Tes. 2:8) Nifeemɔ nɛɛ baaha mɛi babaoo ahiɛ afee amɛ yaa. Mɛni hewɔ? Ejaakɛ kɛyashi nakai beaŋ lɛ, yoo ajwamaŋ lɛ baashi etsitsi akɛ eji “maŋnyɛ” ní ‘enaŋ awerɛho ko.’ Shi trukaa lɛ, ebaayɔse akɛ eyabuuu akɔntaa jogbaŋŋ yɛ bɔ ni enaagbee baatamɔ aha lɛ he. Abaabɛɛ lɛ oya kɛje shihilɛ mli, oookɛɛ yɛ “gbi kome nɔ.”—Kpoj. 18:7, 8.\n6. Namɛi baakpata apasa jamɔ hiɛ?\n6 Nyɔŋmɔ Wiemɔ lɛ tsɔɔ akɛ, “kooloo” ko kɛ ‘ekolontoi nyɔŋma’ ji mɔ ni baatutua yoo ajwamaŋ lɛ. Kɛ́ wɔkase Kpojiemɔ wolo lɛ, wɔbaana akɛ kooloo lɛ ji Jeŋmaji Ekomefeemɔ lɛ. “Akolontoi nyɔŋma” lɛ damɔ shi kɛha maŋkwramɔŋ nɔyelii fɛɛ ni yɔɔ amrɔ nɛɛ ni fĩɔ “kooloo ni tsuɔ tamɔ muneele” nɛɛ sɛɛ lɛ.* (Kpoj. 17:3, 5, 11, 12) Te tutuamɔ lɛ naa baayakpa aha tɛŋŋ? Maji ni yɔɔ Jeŋmaji Ekomefeemɔ lɛ mli lɛ baahà yoo ajwamaŋ lɛ nibii lɛ, amɛbaakpa ehe mama koni ana bɔ ni eji diɛŋtsɛ, amɛbaakpata ehiɛ, ni “amɛkɛ la aaashã lɛ” wɛlɛŋŋ. Kɛ́ akpata ehiɛ lɛ, enaagbee ji no.—Nyɛkanea Kpojiemɔ 17:16.\n7. Mɛni baaha “kooloo” lɛ atutua yoo ajwamaŋ lɛ?\n7 Biblia mli gbalɛ tsɔɔ nɔ hu ni kɛ tutuamɔ nɛɛ baaba. Yɛ gbɛ ko nɔ lɛ, Yehowa kɛbaawo maŋ nɔyelɔi lɛ atsuiiaŋ “koni amɛfee eyiŋtoo nii lɛ,” ni ji akɛ, amɛkpata yoo ajwamaŋ lɛ hiɛ. (Kpoj. 17:17) Akɛni je lɛŋ jamɔi lɛ fĩɔ tawuu sɛɛ hewɔ lɛ, amɛkã he amɛhaaa toiŋjɔlɛ ahi je lɛŋ; enɛ hewɔ lɛ, maji lɛ baasusu akɛ kɛ́ akpata yoo ajwamaŋ lɛ hiɛ lɛ, amɛtoiŋ baajɔ amɛ. Kɛ́ nɔyelɔi lɛ tutua yoo ajwamaŋ lɛ, amɛbaasusu akɛ amɛmiitsu “jwɛŋmɔ kome” ni amɛhiɛ lɛ he nii. Shi yɛ anɔkwale mli lɛ, Nyɔŋmɔ kɛ amɛ baatsu nii akɛ edɛŋ dade ni ekɛbaabɛɛ apasa jamɔ kwraa. No hewɔ lɛ, Satan gbɛjianɔtoo lɛ fã kome baatutua fã kroko trukaa, ni Satan nyɛŋ he nɔ ko kwraa afee.—Mat. 12:25, 26.\n8. Mɛɛ tutuamɔ “Gog ní yɔɔ Magog shikpɔŋ lɛ nɔ” lɛ kɛbaaba?\n8 Kɛ́ akpata apasa jamɔ hiɛ sɛɛ lɛ, Nyɔŋmɔ webii lɛ baaya nɔ ‘ahi shi shweshweeshwe,’ ni amɛbaahi shi ní “amɛbɛ gbogbo.” (Ezek. 38:11, 14) Mɛni baaba kuu ni yaa nɔ amɛjáa Yehowa, ní etamɔ nɔ ni emli bii lɛ bɛ hebuu ko lɛ nɔ? Eeenyɛ efee akɛ, “majimaji babaoo” baasumɔ ní amɛtutua amɛ. Nyɔŋmɔ Wiemɔ lɛ tsɔɔ akɛ, “Gog ní yɔɔ Magog shikpɔŋ lɛ nɔ” lɛ ji mɔ ni kɛ nakai tutuamɔ lɛ baaba. (Nyɛkanea Ezekiel 38:2, 15, 16.) Te esa akɛ wɔna nakai tutuamɔ lɛ wɔha tɛŋŋ?\n9. (a) Mɛni ji nɔ titri ni kã Kristofoi atsui nɔ? (b) Mɛni esa akɛ wɔfee bianɛ kɛwaje wɔhemɔkɛyeli lɛ?\n9 Tutuamɔ nɛɛ ni Nyɔŋmɔ webii ele kɛtsɔ hiɛ lɛ haaa amɛfee yeyeeye. Yehowa gbɛ́i lɛ hetsemɔ kɛ enɔyeli lɛ bembuu moŋ ji nɔ titri ni kã wɔtsui nɔ, shi jeee wɔyi ni abaabaa. Yɛ anɔkwale mli lɛ, Yehowa ewie nɔ ni fe shii 60 sɔŋŋ yɛ Ezekiel wolo lɛ mli akɛ: “Nyɛaaná nyɛle akɛ mi ji Yehowa lɛ!” (Ezek. 6:7) No hewɔ lɛ, wɔmiishwe waa ní wɔna be ni nakai Ezekiel gbalɛ lɛ ni yɔɔ naakpɛɛ lɛ baaba mli, ni wɔyɛ hekɛnɔfɔɔ akɛ “Nuŋtsɔ [Yehowa] le bɔ ni efeɔ ejieɔ jalɔi yɛ kaa mli.” (2 Pet. 2:9) Shi dani nakai be lɛ aaashɛ lɛ, wɔmiisumɔ ni wɔŋɔ hegbɛ fɛɛ hegbɛ kɛwaje wɔhemɔkɛyeli lɛ, bɔni afee ni wɔnyɛ wɔya nɔ wɔye Yehowa anɔkwa, ekɔɔɔ he eko kai ni wɔkɛbaakpe. Mɛni esa akɛ wɔfee? Esa akɛ wɔsɔle, wɔkase Nyɔŋmɔ Wiemɔ lɛ ni wɔjwɛŋ nɔ, ni wɔjaje Maŋtsɛyeli sane lɛ wɔtsɔɔ mɛi. Nakai feemɔ baaha naanɔ wala he hiɛnɔkamɔ ni wɔyɔɔ lɛ mli awa tamɔ “sɛkɛ” ni tseee.—Heb. 6:19; Lala 25:21.\n10, 11. Mɛni kɛ Harmagedon baaba, ni mɛni baaya nɔ yɛ nakai beaŋ?\n10 Kɛ́ atutua Yehowa tsuji lɛ, mɛɛ naakpɛɛ nɔ ko baaba? Yehowa baatsɔ Yesu kɛ eŋwɛi ta lɛ nɔ efã E-webii lɛ ahe. (Kpoj. 19:11-16) Yehowa baatsɔ “Nyɔŋmɔ Ofe lɛ gbi wulu lɛ nɔ ta lɛ”—ni ji Harmagedon ta lɛ—nɔ efã E-webii lɛ ahe.—Kpoj. 16:14, 16.\n11 Yehowa tsɔ Ezekiel nɔ ewie nakai ta lɛ he akɛ: “Ni matsɛ́ klante kɛaaba [Gog nɔ] yɛ migɔji lɛ fɛɛ nɔ, Nuŋtsɔ Yehowa kɛɛ: mɔ fɛɛ mɔ klante aaakã enyɛmi nɔ.” Tsuifãa sɔŋŋ baaha mɛi ni yɔɔ Satan gbɛfaŋ lɛ ayiŋ afutu amɛ, ni amɛbaatutua amɛhe. Kɛlɛ, Satan diɛŋtsɛ he ejeŋ mli. Yehowa kɛɛ akɛ: “Maha . . . la kɛ swɔɔ anɛ ashwie [Gog] kɛ etai lɛ kɛ majimaji babaoo ní fata ehe lɛ anɔ.” (Ezek. 38:21, 22) Mɛni baajɛ nɔ ni Nyɔŋmɔ baafee nɛɛ mli kɛba?\n12. Mɛni abaanyɛ jeŋmaji lɛ anɔ ni amɛfee?\n12 Jeŋmaji lɛ baayɔse akɛ Yehowa diɛŋtsɛ ji mɔ ni eha akpataa amɛhiɛ lɛ. Kɛkɛ lɛ, taakɛ eba lɛ yɛ blema Mizraimbii ni tiu Israelbii lɛ kɛtee Ŋshɔ Tsuru lɛ mli lɛ agbɛfaŋ lɛ, Satan ta lɛ baabolɔ akɛ: “Yehowa . . . miiwu miiha amɛ!” (2 Mose 14:25) Hɛɛ, abaanyɛ jeŋmaji lɛ anɔ ni amɛná amɛle mɔ ni Yehowa ji. (Nyɛkanea Ezekiel 38:23.) Bei enyiɛ eshwɛ ni nibii nɛɛ fɛɛ baaje shishi?\n13. Mɛni wɔle yɛ amaga ni Daniel wie he lɛ fã ni ji enumɔ lɛ he?\n13 Gbalɛ ko ni yɔɔ Daniel wolo lɛ mli lɛ haa wɔnaa he ni wɔshɛ amrɔ nɛɛ. Daniel wie amaga ko ni tamɔ gbɔmɔ ni akɛ dadei srɔtoi fee lɛ he. (Dan. 2:28, 31-33) Edamɔ shi kɛha jeŋ hewalɛi srɔtoi ni etsara nɔ kɛba kɛjɛ blema kɛbashi wɔbei nɛɛ amli ní ená Nyɔŋmɔ webii anɔ hewalɛ waa lɛ. Amɛ ji Babilon, Medo-Persia, Hela, Roma—kɛ jeŋ hewalɛ kroko, ni ji naagbee nɔ yɛ wɔbei nɛɛ amli. Daniel gbalɛ lɛ haa wɔnaa akɛ naagbee jeŋ hewalɛ nɛɛ ji amaga lɛ nanetokotai kɛ enanewaobii lɛ. Yɛ Jeŋ Ta I lɛ mli lɛ, wekukpaa krɛdɛɛ ko bakã Britain kɛ United States teŋ. Hɛɛ, amaga ni yɔɔ Daniel gbalɛ lɛ mli lɛ fã ni ji enumɔ lɛ ji Anglo-Amerika Jeŋ Hewalɛ lɛ. Amaga lɛ naagbee fã lɛ ji nanetokotai lɛ, ni tsɔɔ akɛ jeŋ hewalɛ ko ni adesa kudɔɔ eteŋ shi yɛ no sɛɛ dɔŋŋ. Sũ kɛ dade nanetokotai kɛ nanewaobii lɛ feɔ bɔ ni Anglo-Amerika Jeŋ Hewalɛ lɛ nyɛɛɛ etsu nii jogbaŋŋ lɛ he mfoniri.\n14. Mɛɛ jeŋ hewalɛ baaye nɔ kɛyashi Harmagedon baaba?\n14 Nakai gbalɛ lɛ nɔŋŋ tsɔɔ akɛ Nyɔŋmɔ Maŋtsɛyeli lɛ, ni akɛ tɛ wulu ko fee he mfoniri lɛ, tse kɛjɛ gɔŋ ni damɔ shi kɛha Yehowa nɔyeli lɛ nɔ yɛ afi 1914. Amrɔ nɛɛ, nakai tɛ lɛ miiba kɛfoi ní ebatswa amaga lɛ nanetokotai lɛ. Ebaajwara nanetokotai lɛ kɛ amaga muu lɛ fɛɛ wɔtsɔwɔtsɔ yɛ Harmagedon. (Nyɛkanea Daniel 2:44, 45.) Belɛ, Anglo-Amerika Jeŋ Hewalɛ lɛ baakã he afee jeŋ hewalɛ ni yeɔ nɔ kɛyashi Harmagedon baaba. Kwɛ bɔ ni wɔmii baashɛ wɔhe aha beni gbalɛ nɛɛ náa emlibaa lɛ!* Shi mɛni Yehowa baafee Satan?\n15. Mɛni baaba Satan kɛ edaimonioi lɛ anɔ yɛ Harmagedon sɛɛ?\n15 Klɛŋklɛŋ lɛ, esa akɛ Satan ana bɔ ni abaakpata eshikpɔŋ nɔ gbɛjianɔtoo lɛ fɛɛ hiɛ, kɛjɛ shishijee kɛyashi naagbee. No sɛɛ lɛ, eshɛ Satan diɛŋtsɛ hu nɔ. Bɔfo Yohane tsɔɔ nɔ ni baanyiɛ sɛɛ kɛba. (Nyɛkanea Kpojiemɔ 20:1-3.) Yesu Kristo—‘bɔfo ni hiɛ bu kwɔŋkwɔŋ lɛ naa samfee lɛ’—baamɔ Satan kɛ edaimonioi lɛ ni ekɛ amɛ baawo bu kwɔŋkwɔŋ lɛ mli afii akpe. (Luka 8:30, 31; 1 Yoh. 3:8) Nakai nifeemɔ lɛ ji onufu lɛ yitso nɔ ni abaatswa lɛ shishijee.*—1 Mose 3:15.\n16. Mɛni baaba Satan nɔ yɛ “bu kwɔŋkwɔŋ” lɛ mli?\n16 Mɛni ji “bu kwɔŋkwɔŋ” ni akɛ Satan kɛ edaimonioi lɛ baawo mli lɛ? Hela wiemɔ ni Yohane kɛtsu nii akɛ “bu kwɔŋkwɔŋ” lɛ tsɔɔ he ko ni mɔ ko mɔ ko nyɛɛɛ aya, ja Yehowa kɛ bɔfo ni ehala ni ‘hiɛ bu kwɔŋkwɔŋ lɛ naa samfee lɛ’ pɛ. Yɛ jɛmɛ lɛ, ebaafee tamɔ nɔ ni Satan egbo, “koni ekashishiu jeŋmaji lɛ dɔŋŋ.” Hɛɛ, abaaha “jata ni hũuɔ” lɛ amu shi kɔ̃i!—1 Pet. 5:8.\n17, 18. (a) Mɛɛ nifeemɔi ni anaaa wɔsusu he yɛ nikasemɔ nɛɛ mli? (b) Yɛ nifeemɔi nɛɛ asɛɛ lɛ, mɛɛ miishɛɛ shihilɛ kã wɔhiɛ?\n17 Nibii ni sa kadimɔ waa kɛ nifeemɔi ni yɔɔ naakpɛɛ jwere wɔhiɛ. Wɔmiikwɛ bɔ ni kɛɛmɔ ni abaakɛɛ akɛ: “Hejɔlɛ yɛ ni wɔyɛ shweshweeshwe!” lɛ baaba mli eha lɛ gbɛ. Kɛkɛ lɛ, wɔbaana Babilon Kpeteŋkpele lɛ hiɛkpatamɔ lɛ, tutuamɔ ni Gog ni jɛ Magog lɛ kɛbaaba lɛ, kɛ Harmagedon ta lɛ. No sɛɛ lɛ, akɛ Satan kɛ edaimonioi lɛ baawo bu kwɔŋkwɔŋ lɛ mli. Kɛ́ nifeemɔi nɛɛ ba naagbee, ni nɔfɔŋfeemɔ sɛɛ fo lɛ, wɔbaaje shihilɛ hee shishi—Kristo Afii Akpe Nɔyeli lɛ, be mli ni wɔbaaná “hejɔlɛ babaoo” lɛ.—Lala 37:10, 11.\n18 Yɛ nifeemɔi enumɔ ni wɔsusu he nɛɛ asɛɛ lɛ, “nii ni anaaa” krokomɛi hu yɛ ni wɔbaasumɔ ni ‘wɔkwɛ.’ Wɔbaasusu enɛɛmɛi ahe yɛ nikasemɔ ni baanyiɛ sɛɛ lɛ mli.\nAbaasusu nifeemɔi nyɔŋma lɛ ahe yɛ nikasemɔ nɛɛ kɛ nɔ ni baanyiɛ sɛɛ lɛ mli.\nKwɛmɔ Kpojiemɔ—Enaagbee Kwraa lɛ Ebɛŋkɛ! wolo lɛ baafa 251-258 lɛ.\nWiemɔ ni ji ‘eeekpata maŋtsɛyelii nɛɛ fɛɛ ahiɛ’ ni akɛtsu nii yɛ Daniel 2:44 lɛ kɔɔ maŋtsɛyelii, loo jeŋ hewalɛi ni amaga lɛ fãi srɔtoi lɛ feɔ amɛhe mfoniri lɛ ahe. Kɛlɛ, Biblia gbalɛ kroko ni wieɔ jeŋ hewalɛi nɛɛ ahe lɛ tsɔɔ akɛ, ‘maŋtsɛmɛi ni yɔɔ jeŋ muu lɛ fɛɛ lɛ’ kɛ Yehowa baawuu yɛ “Nyɔŋmɔ Ofe lɛ gbi wulu lɛ nɔ ta lɛ” mli. (Kpoj. 16:14; 19:19-21) No hewɔ lɛ, jeee maŋtsɛyelii ni amaga lɛ feɔ amɛhe mfoniri lɛ pɛ hiɛ abaakpata yɛ Harmagedon, shi moŋ je lɛŋ maŋtsɛyelii krokomɛi fɛɛ.\nBe ni akɛ Satan kɛ edaimonioi lɛ baawo “la kɛ swɔɔ kpaakpo” lɛ mli yɛ afii akpe lɛ sɛɛ lɛ baafee onufu lɛ yitso nɔ ni abaatswa lɛ naagbee nɔ kwraa.—Kpoj. 20:7-10; Mat. 25:41.\nNIFEEMƆI ENUMƆ NI BAABA:\n1 Mɛi baakɛɛ, “Hejɔlɛ yɛ ni wɔyɛ shweshweeshwe!”\n2 Jeŋmaji lɛ baatutua “Babilon kpeteŋkpele lɛ,” ni amɛbaakpata ehiɛ\n3 Abaatutua Yehowa webii lɛ\n4 Harmagedon ta lɛ\n5 Akɛ Satan kɛ edaimonioi lɛ baawo bu kwɔŋkwɔŋ lɛ mli


Abɛi 19 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSɛɛyoomɔ hãaa mɔ mli afu mra (11)\nYoo ni sumɔɔ bei lɛ tamɔ tsũ ni miidu (13)\nŊa ni hiɛ kã shi lɛ jɛ Yehowa ŋɔɔ (14)\nTsɔsemɔ obi be ni hiɛnɔkamɔ yɔɔ (18)\nNilee yɛ mli akɛ obaabo ŋaawoo toi (20)\n19 Ehi akɛ mɔ aaaye ohia ni enyiɛ yɛ anɔkwayeli mli+Fe nɔ ni ebaafee kwashia ni ewie amale wiemɔi.+ 2 Kɛ́ gbɔmɔ* yɛ ni ebɛ nilee lɛ, ehiii,+Ni mɔ ni feɔ enii kɛkɛ ni ejwɛŋŋ he lɛ,* eefee esha. 3 Gbɔmɔ diɛŋtsɛ buulufeemɔ kɔ̃dɔ̃ɔ egbɛ,Ni etsui mli fuɔ Yehowa. 4 Ninámɔ hãa mɔ náa nanemɛi babaoo,Shi ohiafo lɛ, enaanyo po tseɔ ehe kɛjeɔ ehe.+ 5 Amale odasefonyo yeŋ ehe,+Ni mɔ ni maleɔ be fɛɛ be lɛ hu he ejeŋ mli.+ 6 Mɛi pii taoɔ ni amɛhiɛ aba nyam yɛ ablade* hiɛ,Ni mɔ fɛɛ mɔ sumɔɔ ni ekɛ mɔ ni keɔ nii abɔ naanyo. 7 Ohiafo lɛ, enyɛmimɛi fɛɛ nyɛɔ lɛ;+Enyiɛ nɔŋŋ ni enanemɛi tsiŋ amɛhe kɛjeŋ ehe!+ Etaoɔ amɛ koni ebi amɛdɛŋ yelikɛbuamɔ, shi enine shɛɛɛ mɔ ko mɔ ko nɔ. 8 Mɔ fɛɛ mɔ ni náa jwɛŋmɔ lɛ,* eesumɔ ehe.*+ Ni mɔ fɛɛ mɔ ni kɛ sanesɛɛkɔmɔ toɔ tamɔ jwetri lɛ, ebaaye omanye.* + 9 Amale odasefonyo yeŋ ehe,Ni mɔ ni maleɔ be fɛɛ be lɛ hu hiɛ baakpãtã.+ 10 Ogbɔjɔ shihilɛ esaaa kwashia;Aahu ni tsulɔ aaaye lumɛi anɔ!+ 11 Gbɔmɔ ni yoɔ nii asɛɛ lɛ, emli fuuu mra,+Ni ehiɛ ni ekuɔ efɔ̃ɔ tɔmɔ* nɔ lɛ,+ ehiɛnyam ni. 12 Maŋtsɛ mlifu tamɔ jata* ni miihũu,+Shi ehiɛ dromɔ tamɔ bɔ́ ni jwere jwɛi nɔ. 13 Bi* kwashia kɛ sane fɔŋ baa epapa nɔ,+Ni yoo* ni sumɔɔ béi* lɛ, etamɔ tsũ ni yiteŋ duɔ be fɛɛ be.+ 14 Gboshinii ni tsɛmɛi shiɔ ji, shĩa kɛ nii pii,Shi ŋa ni hiɛ kã shi lɛ, Yehowa ji mɔ ni kɛhãa.+ 15 Anihao hãa mɔ wɔɔ vii,Ni mɔ* ni sumɔɔɔ nitsumɔ lɛ, hɔmɔ baaye lɛ.+ 16 Mɔ ni yeɔ kitã lɛ nɔ lɛ, eebu ewala* he;+Mɔ ni kwɛɛɛ egbɛ jogbaŋŋ lɛ, ebaagbo.+ 17 Mɔ ni naa mɔ ni bɛ yelikɛbualɔ mɔbɔ lɛ, ekɛmiifa Yehowa,+Ni Nyɔŋmɔ baato lɛ najiaŋ* yɛ nɔ ni efeɔ lɛ hewɔ.+ 18 Tsɔsemɔ obi* be ni hiɛnɔkamɔ yɔɔ,+Ni kaaye egbele he sɔ̃.*+ 19 Mɔ ni tsui baa mramra lɛ, abaagbala etoi;Kɛ́ okɛ ehe ke lɛ lɛ, obaafee nakai ekoŋŋ, ni obaasaa ofee ekoŋŋ.+ 20 Bo ŋaawoo toi, ni okpɛlɛ tsɔsemɔ,+Koni wɔsɛɛ lɛ ohiɛ akã shi.+ 21 Yiŋtoi* babaoo yɛ gbɔmɔ tsui mli,Shi Yehowa yiŋtoo* ji nɔ ni baadamɔ shi.+ 22 Nɔ ni anáa he miishɛɛ yɛ gbɔmɔ he ji suɔmɔ ni tsakeee+ ni ejieɔ lɛ kpo lɛ;Ni ehi akɛ mɔ aaaye ohia fe nɔ ni eeetsɔ amalelɔ. 23 Yehowa gbeyeishemɔ hãa mɔ náa wala;+Mɔ ni yɔɔ eko lɛ, ewɔ baaŋɔɔ enaa, ni efɔŋ ko baŋ enɔ.+ 24 Anihaolɔ kɛ enine ewo kã mli,Shi edaaŋ kɛkɛ ni ekɛaawo lɛ, ewa hã lɛ.+ 25 Tswaa buulu* kpãa,+ koni mɔ ni jwɛŋmɔ esako* lɛ hiɛ atɛ̃,+Jajemɔ mɔ ni nuɔ nii ashishi, koni enilee afa.+ 26 Mɔ ni waa epapa yi, ni eshwieɔ emami lɛ,Eji bi* ni kɛ hiɛgbele kɛ hiɛshishwiemɔ baa.+ 27 Mibi,* kɛ́ obooo tsɔsemɔ toi dɔŋŋ lɛ,Obaaje nilee wiemɔi ahe. 28 Odasefonyo ni he bɛ sɛɛnamɔ liɔ kojomɔ,+Ni mɛi fɔji anaabu miɔ efɔŋ tamɔ niyenii.+ 29 Asaa kojomɔ atoɔ buului,*+Kɛ yii hu atoɔ kwashiai akotosɛɛ.+\n^ Hebri sht. ŋm., “mɔ ni famɔɔ enaji oyayaayai lɛ.”\n^ Loo “mɔ ni hãa mɔ nɔ.”\n^ Hebri sht. ŋm., “náa tsui lɛ.”\n^ Hebri sht. ŋm., “ebaana ekpakpa.”\n^ Loo “efɔŋ.”\n^ Loo “baajwere lɛ.”\n^ Loo “kaashwe egbele.” Hebri sht. ŋm., “kaawó osusuma nɔ kɛtee egbele mli.”\n^ Loo “suɔmɔnaa nii.”\n^ Loo “hefɛoyelɔi.”


Yeremia 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYuda ku ekɛ Nyɔŋmɔ kpaŋmɔ lɛ mli (1-17)\nAmɛnyɔŋmɔi lɛ fa tamɔ amɛmaji lɛ (13)\nYeremia tsɔ tamɔ gwantɛŋbi ni ayaagbe lɛ (18-20)\nYeremia maŋbii lɛ te shi amɛwo lɛ (21-23)\n11 Wiemɔ ni jɛ Yehowa ŋɔɔ ba Yeremia ŋɔɔ nɛ: 2 “Nyɛ maŋbii, nyɛboa kpaŋmɔ nɛɛ mli wiemɔi lɛ atoi! “Wiemɔ* enɛɛmɛi otsɔɔ Yuda hii lɛ kɛ mɛi ni yɔɔ Yerusalem lɛ 3 ni okɛɛ amɛ akɛ, ‘Nɔ ni Yehowa, Israel Nyɔŋmɔ lɛ kɛɛ nɛ: “Loomɔ kã mɔ fɛɛ mɔ ni booo kpaŋmɔ nɛɛ mli wiemɔi lɛ atoi lɛ nɔ,+ 4 wiemɔi ni mikɛwo nyɛtsɛmɛi lɛ kitã yɛ gbi nɔ ni mijie amɛ kɛje Ejipt shikpɔŋ lɛ nɔ,+ kɛje dade seremɔ flɔnɔɔ lɛ mli akɛ,+ ‘Nyɛboa migbee toi, ni nyɛfea nibii fɛɛ ni mifã nyɛ lɛ; ni nyɛbaatsɔ mimaŋ ni matsɔ nyɛ-Nyɔŋmɔ,+ 5 koni maye kitã ni mikã nyɛtsɛmɛi lɛ akɛ mahã amɛ shikpɔŋ ni mliki kɛ wo hoɔ yɛ nɔ+ tamɔ eji ŋmɛnɛ lɛ nɔ.’”’” Ni mihere nɔ akɛ: “Ao Yehowa, Amen.”* 6 Kɛkɛ ni Yehowa kɛɛ mi akɛ: “Shiɛmɔ wiemɔi nɛɛ fɛɛ yɛ Yuda maji lɛ amli kɛ Yerusalem gbɛjegbɛi lɛ anɔ akɛ: ‘Nyɛboa kpaŋmɔ nɛɛ mli wiemɔi lɛ atoi, ni nyɛyea nɔ. 7 Ejaakɛ miwie mitsɔɔ nyɛtsɛmɛi lɛ yɛ gbi nɔ ni mijie amɛ kɛje Ejipt shikpɔŋ lɛ nɔ, ni mitee nɔ miwie mitsɔɔ amɛ daa kɛ daa* kɛbashi ŋmɛnɛ gbi nɛɛ akɛ: “Nyɛboa migbee toi.”+ 8 Shi amɛbooo toi ni amɛbaaa amɛtoi shi hu; shi moŋ, amɛteŋ mɔ fɛɛ mɔ tee nɔ ekɛ kuɛŋtimɔ nyiɛ etsui fɔŋ lɛ sɛɛ.+ No hewɔ lɛ, mi hu mihã kpaŋmɔ nɛɛ mli wiemɔi lɛ fɛɛ ni mifã amɛ ni amɛye nɔ, shi amɛyeee nɔ lɛ ba amɛnɔ.’” 9 Kɛkɛ ni Yehowa kɛɛ mi akɛ: “Yuda hii lɛ kɛ mɛi ni yɔɔ Yerusalem lɛ ekpaŋ miyi nɔ. 10 Amɛku amɛsɛɛ kɛtee amɛtsɛmɛi ni hi shi yɛ blema ni booo miwiemɔi lɛ atoi lɛ atɔmɔi lɛ ahe.+ Amɛ hu amɛnyiɛ nyɔŋmɔi krokomɛi asɛɛ ni amɛmiisɔmɔ amɛ.+ Israel shĩa lɛ kɛ Yuda shĩa lɛ eku kpaŋmɔ ni mi kɛ amɛtsɛmɛi lɛ kpaŋ lɛ mli.+ 11 No hewɔ lɛ, nɔ ni Yehowa kɛɛ nɛ, ‘Naa mikɛ sane fɔŋ ni amɛnyɛŋ mli amɛje miiba amɛnɔ.+ Kɛ́ amɛtsɛ mi ni miye mibua amɛ lɛ, miboŋ amɛ toi.+ 12 Kɛkɛ lɛ, Yuda maji lɛ kɛ mɛi ni yɔɔ Yerusalem lɛ baaya nyɔŋmɔi ni amɛshãa afɔlei* amɛhãa amɛ lɛ aŋɔɔ koni amɛtsɛ amɛ ni amɛye amɛbua amɛ,+ shi nyɔŋmɔi nɛɛ hereŋ amɛ kɔkɔɔkɔ yɛ amɛmanehulu be lɛ mli. 13 Ejaakɛ bo Yuda, bɔ ni omaji lɛ fa lɛ, nakai onyɔŋmɔi lɛ fa, ni bɔ ni gbɛjegbɛi ni yɔɔ Yerusalem lɛ fa lɛ, nakai nyɛmamɔ afɔleshaa latɛi babaoo nyɛhã hiɛgbejianii nɛɛ,* afɔleshaa latɛi ni akɛshãa afɔlei ahãa Baal.’+ 14 “Shi bo* lɛ, kaasɔle ohã maŋ nɛɛ. Kaafó otsɛ mi yɛ amɛhewɔ, ni kaasɔle ohã amɛ hu,+ ejaakɛ kɛ́ amɛbo amɛtsɛ mi yɛ amɛmanehulu lɛ hewɔ lɛ, miboŋ amɛ toi. 15 Mɛni hewɔ esa akɛ misuɔlɔ lɛ aya nɔ ahi mishĩa lɛBe ni mɛi babaoo miitsɔ ŋaa fɔji? Ani amɛbaanyɛ amɛkɛ loo krɔŋkrɔŋ* atsi sane fɔŋ lɛ naa kɛ́ eba onɔ? Ani omii baashɛ ohe yɛ nakai be lɛ mli? 16 Be ko ni eho lɛ, Yehowa tsɛ bo oliv tso frɔ̃frɔ̃,Tso fɛfɛo ni woɔ yibii kpakpai. Anu gbɛɛmɔ wulu ko he, ni ekɛ* la shã esuɔlɔ lɛ,Ni amɛkumɔ oliv tso lɛ niji lɛ. 17 “Yehowa, taiatsɛ lɛ, mɔ ni du bo lɛ,+ ewie akɛ sane fɔŋ baaba onɔ yɛ efɔŋ ni Israel shĩa lɛ kɛ Yuda shĩa lɛ efee lɛ hewɔ, mɛi ni shãa afɔlei amɛhãa Baal kɛwoɔ mimli la lɛ.”+ 18 Yehowa kɛɛ mi koni male;Nakai be lɛ mli lɛ, ohã mina nɔ ni amɛfeɔ lɛ. 19 Mitsɔ tamɔ gwantɛŋbi ni he jɔ ni akɛ lɛ miiya ayagbe lɛ. Mileee ŋaa ni amɛtsɔɔ yɛ mihe+ akɛ: “Nyɛhãa wɔkpãtãa tso lɛ kɛ enɔ yibii lɛ fɛɛ hiɛ,Ni nyɛhãa wɔfoa lɛ wɔshɛa wɔfɔ̃a kɛjea hiɛkãalɔi ashikpɔŋ lɛ nɔ,Koni akakai egbɛ́i dɔŋŋ” lɛ. 20 Shi Yehowa, taiatsɛ lɛ, kojoɔ yɛ jalɛ naa;Epɛiɔ mligbɛ susumɔi* kɛ tsui lɛ mli.+ Hã mana owele ni obaatɔ yɛ amɛnɔ lɛ,Ejaakɛ bo mikɛ misane lɛ ehã. 21 No hewɔ lɛ, nɔ ni Yehowa wieɔ eshiɔ Anatot+ hii ni taoɔ aŋɔ owala* ni amɛkɛɔ akɛ: “Kaagba yɛ Yehowa gbɛ́i mli,+ kɛjeee nakai lɛ obaatsɔ wɔnine nɔ ogbo” lɛ nɛ; 22 no hewɔ lɛ, nɔ ni Yehowa, taiatsɛ lɛ kɛɛ nɛ: “Naa, magbala amɛtoi. Oblahii lɛ baagboi yɛ klante naa,+ ni amɛbihii kɛ amɛbiyei lɛ baagboi yɛ hɔmɔ hewɔ.+ 23 Amɛteŋ mɔ ko mɔ ko po eshwɛŋ, ejaakɛ mikɛ sane fɔŋ baaba Anatot+ hii lɛ anɔ yɛ afi mli ni magbala amɛtoi lɛ.”\n^ Eeenyɛ efee akɛ, akɛ Yeremia miiwie.\n^ Loo “aba mli nakai.”\n^ Hebri sht. ŋm., “ni miteɔ shi leebi maŋkpa miwieɔ mitsɔɔ amɛ.”\n^ Loo “lasu afɔlei.”\n^ Loo “nyɔŋmɔ ni ji hiɛgbejianii lɛ.”\n^ Ni ji, afɔlei ni amɛshãa yɛ sɔlemɔ shĩa lɛ.\n^ Loo “mligbɛ henumɔi.” Hebri sht. ŋm., “sabai.”


3 Mose 23 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n3 Mose 23:1-44\nGbii krɔŋkrɔŋi kɛ gbii juji (1-44)\nHejɔɔmɔ Gbi (3)\nHehoo (4, 5)\nBlodo Ni Ashikishaŋ-sha Bɛ Mli Gbi Jurɔ (6-8)\nKlɛŋklɛŋ yibii ni akɛhãa akɛ afɔle (9-14)\nOtsii Agbi Jurɔ (15-21)\nGbɛ kpakpa ni atsɔɔ nɔ akpaa nii (22)\nTɛtɛrɛmantɛrɛ Kpãmɔ Gbi Jurɔ (23-25)\nKpatamɔ Gbi (26-32)\nAgbai Agbi Jurɔ (33-43)\n23 Yehowa tee nɔ ekɛ Mose wie ekɛɛ: 2 “Okɛ Israelbii lɛ awie ni okɛɛ amɛ akɛ, ‘Yehowa gbii juji+ ni ato ni esa akɛ nyɛtswa he adafi* lɛ,+ kpeei krɔŋkrɔŋi ni. Migbii juji ni ato lɛ nɛ: 3 “‘Gbii ekpaa akɛtsu nii, shi gbi ni ji kpawo lɛ ji hejɔɔmɔ gbi ni esa akɛ ajɔɔ he kwraa,+ kpee krɔŋkrɔŋ ni. Nyɛkatsua nitsumɔ ko nitsumɔ ko kwraa. Eji hejɔɔmɔ gbi kɛhã Yehowa yɛ he fɛɛ he ni nyɛyɔɔ.+ 4 “‘Yehowa gbii juji ni ato, kpeei krɔŋkrɔŋi ni esa akɛ nyɛtswa he adafi* yɛ bei ni ato kɛhã amɛ lɛ amli lɛ nɛ: 5 Klɛŋklɛŋ nyɔɔŋ lɛ nɔ gbi ni ji 14 lɛ nɔ+ be ni hulu enyɔ shi* lɛ ji Yehowa Hehoo+ lɛ. 6 “‘Nyɔɔŋ nɛɛ nɔ gbi ni ji 15 lɛ ji Blodo Ni Ashikishaŋ-sha* Bɛ Mli Gbi Jurɔ+ ni ayeɔ ahãa Yehowa lɛ. Nyɛyea blodo ni ashikishaŋ-sha bɛ mli gbii kpawo.+ 7 Yɛ klɛŋklɛŋ gbi lɛ nɔ lɛ, nyɛfea kpee krɔŋkrɔŋ.+ Nyɛkatsua nitsumɔ ko nitsumɔ ko ni wa. 8 Shi nyɛkɛ afɔle ni akɛ la shãa abahãa Yehowa gbii kpawo. Abaafee kpee krɔŋkrɔŋ yɛ gbi ni ji kpawo lɛ nɔ. Nyɛkatsua nitsumɔ ko nitsumɔ ko ni wa.’” 9 Yehowa tee nɔ ekɛ Mose wie ekɛɛ: 10 “Okɛ Israelbii lɛ awie ni okɛɛ amɛ akɛ, ‘Kɛ́ nyɛná nyɛyashɛ shikpɔŋ ni mikɛhãa nyɛ lɛ nɔ, ni nyɛkpa enɔ nibaa nii lɛ, nyɛkɛ nyɛnikpamɔnii lɛ amli klɛŋklɛŋ yibii+ lɛ ke kome abahãa osɔfo lɛ.+ 11 Ni ebaafɔ̃ ke lɛ kɛya kɛba yɛ Yehowa hiɛ koni nyɛná Nyɔŋmɔ hiɛ dromɔ. Osɔfo lɛ afɔ̃ ke lɛ yɛ Hejɔɔmɔ Gbi lɛ nɔ jetsɛremɔ. 12 Gbi ni abaafɔ̃ ke lɛ kɛya kɛba lɛ, nyɛkɛ gwantɛŋnuu ni náko fe afi ni kpa ko bɛ ehe abaa akɛ afɔle ni akɛ la shãa ahãa Yehowa. 13 Ehe ŋmaa* afɔle lɛ afee ashikishaŋ kpakpa efa mlijai nyɔŋma mli enyɔ* ní akɛ mu efutu, afɔle ni akɛ la shãa ahãa Yehowa, afɔle ni jeɔ ŋma jogbaŋŋ.* Ehe dãa afɔle lɛ afee wain hin* mlijai ejwɛ mli ekome. 14 Nyɛkayea blodo loo ŋmaa ni ashĩ loo ŋmaa hee ko kwraa kɛyashi gbi nɛɛ baashɛ, kɛyashi be ni nyɛkɛ nyɛ-Nyɔŋmɔ lɛ afɔle lɛ baaba. Eji mla ni kã shi daa hã nyɛyinɔi lɛ fɛɛ, yɛ he fɛɛ he ni nyɛyɔɔ. 15 “‘Nyɛkanea hejɔɔmɔ gbii* kpawo kɛjɛ Hejɔɔmɔ Gbi lɛ nɔ jetsɛremɔ, kɛjɛ gbi ni nyɛkɛ ŋmaa ke lɛ baaba ni afɔ̃ akɛ fɔ̃ɔ afɔle+ lɛ nɔ. Esa akɛ efee otsii muji. 16 Nyɛkanea gbii 50,+ ni ebaayagbee Hejɔɔmɔ Gbi ni ji kpawo lɛ nɔ jetsɛremɔ nɔ, ní nyɛkɛ ŋmaa hee afɔle abahãa Yehowa.+ 17 Nyɛkɛ blodoi enyɔ ajɛa nyɛshihilɛhei lɛ kɛbaa akɛ fɔ̃ɔ afɔle. Akɛ ashikishaŋ kpakpa efa mlijai nyɔŋma mli enyɔ* afee blodoi nɛɛ. Akɛ ashikishaŋ-sha* afutu kɛshã+ akɛ nibaa nii amli klɛŋklɛŋ yibii ni akɛmiihã Yehowa.+ 18 Ni nyɛkɛ gwantɛŋbii kpawo ni ji hii ni kpa ko bɛ amɛhe ni eko fɛɛ eko eye afi, kɛ tsinanuu* kome kɛ gwantɛŋhii enyɔ afataa blodoi lɛ ahe kɛbaa.+ Akɛ enɛɛmɛi kɛ amɛhe ŋmaa afɔle kɛ dãa afɔlei lɛ fɛɛ baafee shãa afɔle ahã Yehowa, afɔle ni akɛ la shãa ni jeɔ ŋma jogbaŋŋ* woɔ Yehowa. 19 Ni nyɛkɛ abotianuu* kome abaa akɛ esha afɔle,+ kɛ gwantɛŋbii enyɔ ni ji hii ni eko fɛɛ eko eye afi akɛ naanyobɔɔ afɔle.+ 20 Osɔfo lɛ afɔ̃ gwantɛŋbii enyɔ ni ji hii lɛ kɛ nibaa nii amli klɛŋklɛŋ yibii blodo lɛ fɛɛ kɛya kɛba akɛ fɔ̃ɔ afɔle yɛ Yehowa hiɛ. Fɛɛ baatsɔ nɔ krɔŋkrɔŋ kɛhã Yehowa, ni akɛhã osɔfo lɛ.+ 21 Gbi nɛɛ nɔ lɛ, nyɛtswaa adafi*+ akɛ nyɛbaafee kpee krɔŋkrɔŋ. Nyɛkatsua nitsumɔ ko nitsumɔ ko ni wa. Eji mla ni kã shi daa hã nyɛ yɛ nyɛshihilɛhei lɛ fɛɛ, yɛ nyɛyinɔi fɛɛ amli. 22 “‘Kɛ́ nyɛmiikpa nyɛshikpɔŋ lɛ nɔ nibaa nii lɛ, kaakpa nɔ ni yɔɔ oŋmɔ lɛ naabunaabu lɛ fɛɛ kɛmɔ shi, ni onikpamɔnii lɛ amli nɔ ni baashwɛ lɛ hu, kaakpa.+ Shi ohã ohiafo*+ kɛ gbɔ.+ Miji Yehowa, nyɛ-Nyɔŋmɔ lɛ.’” 23 Yehowa tee nɔ ekɛ Mose wie ekɛɛ: 24 “Kɛɛmɔ Israelbii lɛ akɛ, ‘Nyɔɔŋ ni ji kpawo lɛ nɔ klɛŋklɛŋ gbi lɛ nɔ lɛ, nyɛjɔa nyɛhe kwraa, eji kpee krɔŋkrɔŋ, eji kaimɔ gbi ni abaakpã tɛtɛrɛmantɛrɛ yɛ nɔ.+ 25 Nyɛkatsua nitsumɔ ko nitsumɔ ko ni wa, ni nyɛkɛ afɔle ni akɛ la shãa abahãa Yehowa.’” 26 Yehowa tsa nɔ ekɛ Mose wie ekɛɛ: 27 “Shi nyɔɔŋ ni ji kpawo nɛɛ nɔ gbi ni ji nyɔŋma lɛ ji Kpatamɔ Gbi lɛ.+ Nyɛfea kpee krɔŋkrɔŋ, ni nyɛwaa nyɛhe yi,*+ ni nyɛkɛ afɔle ni akɛ la shãa abahãa Yehowa. 28 Nyɛkatsua nitsumɔ ko nitsumɔ ko kwraa yɛ nɛkɛ gbi nɛɛ nɔ, ejaakɛ eji kpatamɔ gbi ni akɛbaakpãtã+ ahã nyɛ yɛ Yehowa, nyɛ-Nyɔŋmɔ lɛ hiɛ. 29 Mɔ fɛɛ mɔ* ni waaa ehe yi* yɛ nɛkɛ gbi nɛɛ nɔ lɛ, abaafo lɛ ashɛ afɔ̃* kɛje emaŋbii lɛ ateŋ.+ 30 Ni mɔ fɛɛ mɔ* ni tsuɔ nitsumɔ ko yɛ gbi nɛɛ nɔ lɛ, makpãtã ehiɛ kɛje emaŋbii lɛ ateŋ. 31 Nyɛkatsua nitsumɔ ko nitsumɔ ko kwraa. Eji mla ni kã shi daa hã nyɛyinɔi lɛ fɛɛ, yɛ he fɛɛ he ni nyɛyɔɔ. 32 Eji hejɔɔmɔ gbi ni nyɛkɛbaajɔɔ nyɛhe kwraa, ni nyɔɔŋ lɛ nɔ gbi ni ji nɛɛhu lɛ gbɛkɛ lɛ, nyɛwaa nyɛhe yi.*+ Nyɛyea nyɛhejɔɔmɔ gbi lɛ kɛjɛ gbɛkɛ kɛyashi gbɛkɛ.” 33 Yehowa tee nɔ ekɛ Mose wie ekɛɛ: 34 “Kɛɛmɔ Israelbii lɛ akɛ, ‘Nyɔɔŋ ni ji kpawo nɛɛ nɔ gbi ni ji 15 lɛ ji Agbai Agbi Jurɔ ní abaaye lɛ gbii kpawo ahã Yehowa lɛ.+ 35 Afee kpee krɔŋkrɔŋ yɛ klɛŋklɛŋ gbi lɛ nɔ, ni nyɛkatsua nitsumɔ ko nitsumɔ ko ni wa. 36 Nyɛkɛ afɔle ni akɛ la shãa abahãa Yehowa gbii kpawo. Gbi ni ji kpaanyɔ lɛ nɔ lɛ, nyɛfea kpee krɔŋkrɔŋ,+ ni nyɛkɛ afɔle ni akɛ la shãa abahãa Yehowa. Eji henaabuamɔ krɔŋkrɔŋ diɛŋtsɛ. Nyɛkatsua nitsumɔ ko nitsumɔ ko ni wa. 37 “‘Enɛɛmɛi ji Yehowa gbii juji+ ni ato ni esa akɛ atswa he adafi* akɛ kpeei krɔŋkrɔŋi+ lɛ, koni akɛ afɔle ni akɛ la shãa abahã Yehowa: shãa afɔle+ kɛ ŋmaa afɔle+ kɛ dãa afɔlei+ yɛ bɔ ni ato ahã gbi fɛɛ gbi lɛ naa. 38 Akɛ enɛɛmɛi ahã kɛfata nɔ ni akɛhãa yɛ Yehowa hejɔɔmɔ gbii+ lɛ anɔ, kɛ nyɛnikeenii+ lɛ, nyɛshiwoo afɔlei+ lɛ, kɛ afɔlei ni nyɛjɛɔ nyɛsuɔmɔ mli nyɛkɛhãa,+ ní esa akɛ nyɛkɛhã Yehowa lɛ ahe. 39 Shi nyɔɔŋ ni ji kpawo lɛ nɔ gbi ni ji 15 lɛ nɔ, be ni nyɛbua nyɛshikpɔŋ lɛ nɔ nibaa nii lɛ anaa lɛ, nyɛyea Yehowa gbi jurɔ lɛ gbii kpawo.+ Klɛŋklɛŋ gbi lɛ ji gbi ni akɛbaajɔɔ he kwraa, ni gbi ni ji kpaanyɔ lɛ hu ji gbi ni akɛbaajɔɔ he kwraa.+ 40 Klɛŋklɛŋ gbi lɛ nɔ lɛ, nyɛŋɔa tsei fɛfɛji ayibii kɛ tɛŋ bɛlɛoi+ kɛ tsei kusui aniji kɛ popla tsei ni yɔɔ jɔɔ* lɛ mli lɛ, ni nyɛnyaa+ yɛ Yehowa, nyɛ-Nyɔŋmɔ lɛ, hiɛ gbii kpawo.+ 41 Nyɛkɛ gbii kpawo ayea lɛ akɛ gbi jurɔ nyɛhãa Yehowa daa afi.+ Etsɔ mla ni kã shi hã nyɛyinɔi fɛɛ, nyɛyea lɛ yɛ nyɔɔŋ ni ji kpawo lɛ nɔ. 42 Nyɛhia agbai ashishi gbii kpawo.+ Israelbii lɛ fɛɛ ahi agbai lɛ ashishi, 43 koni yinɔi ni baaba yɛ nyɛsɛɛ lɛ aná ale+ akɛ, agbai amli mihã Israelbii lɛ hi be ni mijie amɛ kɛje Ejipt shikpɔŋ lɛ nɔ kɛbaa lɛ.+ Miji Yehowa, nyɛ-Nyɔŋmɔ lɛ.’” 44 No hewɔ lɛ, Mose wie Yehowa gbii juji ni ato lɛ ahe etsɔɔ Israelbii lɛ.\n^ Loo “nyɛshiɛ.”\n^ Efa mlijai nyɔŋma mli enyɔ feɔ litai 4.4 (kwat 4). Kwɛmɔ Saji Krokomɛi B14 lɛ.\n^ Loo “Nyɛkanea otsii.”\n^ Loo “nyɛshiɛa.”\n^ Shishitsɔɔmɔi komɛi kɛɔ akɛ, “ehiii ŋmaa.”\n^ Loo “nyɛwaa nyɛsusumai ayi.”\n^ Loo “ashiɛ.”


Yehowa Shwɛɛɛ Etsuji Ni Baa Amɛhe Shi Lɛ Ahe Kwraa | Buu-Mɔɔ Nikasemɔ\nKANEMƆ YƐ Acholi Afrikaans Aja Akha Albania Altai Alur Amerika Mumuii Awiemɔ Amharic Amis Arabic Argentina Mumuii Awiemɔ Armenia Armenia (West) Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Catalan Cebuano Changana (Mozambique) Chavacano Chichewa Chile Mumuii Awiemɔ Chin (Hakha) China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Damara Dangme Denmark Digor Douala Drehu Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Gitonga Gokana Greenland Guadeloupean Creole Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hmong (White) Hondura Mumuii Awiemɔ Hungary Hungary Mumuii Awiemɔ Iban Ibanag Ibinda Iceland Idoma Igbo Igede Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Korea Mumuii Awiemɔ Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Latvia Lenje Lhukonzo Lingala Lithuania Lomwe Low German Luganda Lunda Luo Luvale Macedonia Macua Makhuwa-Meetto Malagasy Malawi Mumuii Awiemɔ Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mizo Mongolia Moore Motu Mozambique Mumuii Awiemɔ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Okpe Oromo Ossetia Otetela Palau Panaman Mumuii Awiemɔ Pangasinan Papiamento (Curaçao) Persia Peru Mumuii Awiemɔ Pidgin (West Africa) Pohnpei Poland Poland Mumuii Awiemɔ Portugal (Portugal) Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Romania Mumuii Aweimɔ Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Tagalog Tahiti Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Thailand Mumuii Awiemɔ Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zimbabwe Mumuii Awiemɔ Zulu\n‘Yehowa naa heshibalɔi.’—LALA 138:6.\nLALA 48 Wɔkɛ Yehowa Baanyiɛ Daa\n1. Te Yehowa kɛ mɛi ni baa amɛhe shi lɛ yeɔ ehãa tɛŋŋ?\nYEHOWA sumɔɔ mɛi ni baa amɛhe shi lɛ asane waa. Anɔkwa, mɛi ni jɛɔ amɛtsuiŋ amɛbaa amɛhe shi lɛ pɛ ekɛbɔɔ gbagbalii. “Shi henɔwolɔi lɛ, amɛyɛ shɔŋŋ yɛ ehiɛ.” (Lala 138:6) Ekã shi faŋŋ akɛ, wɔ fɛɛ wɔmiisumɔ ni Yehowa aná wɔhe miishɛɛ ni esumɔ wɔsane, no hewɔ lɛ, ehi jogbaŋŋ akɛ wɔbaakase heshibaa.\n2 Yɛ nikasemɔ nɛɛ mli lɛ, wɔbaahã sanebimɔi etɛ ni nyiɛ sɛɛ nɛɛ ahetoo: (1) Kɛ́ akɛɛ mɔ ko baa ehe shi lɛ, te atsɔɔ tɛŋŋ? (2) Mɛni hewɔ esa akɛ wɔmia wɔhiɛ wɔba wɔhe shi? (3) Mɛɛ bei amli ebaanyɛ ewa kɛhã wɔ akɛ wɔbaaba wɔhe shi? Nikasemɔ nɛɛ baahã wɔna akɛ, kɛ́ wɔmia wɔhiɛ wɔba wɔhe shi lɛ, wɔbaahã Yehowa tsui anya, ni wɔ diɛŋtsɛ hu wɔbaaná he sɛɛ.—Abɛi 27:11; Yes. 48:17.\nKƐ́ AKƐƐ MƆ KO BAA EHE SHI LƐ, TE ATSƆƆ TƐŊŊ?\n3. Kɛ́ akɛɛ mɔ ko baa ehe shi lɛ, te atsɔɔ tɛŋŋ?\n3 Kɛ́ akɛɛ mɔ ko baa ehe shi lɛ, etsɔɔ akɛ mɔ lɛ enaaa ehe tsɔ, ewooo ehe nɔ, ni eyeee etsui naa sane. Mɔ ko ni baa ehe shi lɛ hãa ehiɔ ejwɛŋmɔ mli be fɛɛ be akɛ, Yehowa Nyɔŋmɔ nɔ kwɔ kwraa fe lɛ. Agbɛnɛ hu, ekpɛlɛɔ nɔ akɛ, mɔ fɛɛ mɔ fe lɛ yɛ nɔ ko mli.—Fip. 2:3, 4.\n4-5. Mɛni hewɔ wɔnyɛŋ wɔdamɔ bɔ ni mɔ ko yɔɔ lɛ pɛ kɛkɛ nɔ wɔtsɔɔ kɛji ebaa ehe shi loo ewoɔ ehe nɔ?\n4 Mɛi komɛi yɛ ni amɛhiɛ gboɔ waa, ni amɛsumɔɔɔ wiemɔ. Aloo ekolɛ he ni amɛda yɛ loo bɔ ni atsɔse amɛ ahã lɛ hewɔ lɛ, amɛbuɔ mɔ waa, ni amɛfeee basabasa. Ani enɛ pɛ kɛkɛ tsɔɔ akɛ amɛbaa amɛhe shi? Dabi, jeee doo. Mɛi komɛi yɛ nakai, shi yɛ amɛtsui mli lɛ, amɛwoɔ amɛhe nɔ waa, ni bɔ fɛɛ bɔ ni fee lɛ, gbi ko kɛ̃ lɛ, ebaaje kpo.—Luka 6:45.\n5 Mɛi komɛi hu yɛ ni amɛsumɔɔ wiemɔ waa, ni amɛkɛ amɛsane eteee, ni kɛ̃lɛ, wɔnyɛŋ wɔdamɔ no pɛ nɔ wɔmu sane naa akɛ amɛwoɔ amɛhe nɔ. (Yoh. 1:46, 47) Fɛɛ mli lɛ, esa akɛ mɛi ni tamɔ nakai lɛ akwɛ jogbaŋŋ, ejaakɛ bɔ ni amɛyɔɔ lɛ hewɔ lɛ, ewaaa akɛ amɛbaahe amɛhe amɛye fe nine. Sane lɛ kɛkɛ ji akɛ: Wɔsumɔɔ wiemɔ jio, wɔsumɔɔɔ wiemɔ jio lɛ, esa akɛ wɔ fɛɛ wɔmia wɔhiɛ wɔba wɔhe shi kɛjɛ wɔtsui mli.\nBɔfo Paulo enaaa ehe tsɔ (Kwɛmɔ kuku 6) *\n6. Mɛni bɔfo Paulo wie yɛ 1 Korintobii 15:10 ni hãa wɔnaa akɛ ebaa ehe shi? Ni te wɔbaafee tɛŋŋ wɔkase lɛ?\n6 Bɔfo Paulo ba ehe shi waa. Yehowa kɛ lɛ tsu nii waa diɛŋtsɛ. Akɛ nɔkwɛmɔnɔ lɛ, etsɔ enɔ eto asafoi ashishi yɛ maji srɔtoi amli. Etamɔ nɔ ni etsu nibii pii yɛ Yehowa sɔɔmɔ lɛ mli fe Yesu Kristo bɔfoi lɛ ni eshwɛ lɛ fɛɛ. Kɛ̃lɛ, Paulo nuuu he akɛ ehi fe enyɛmimɛi Kristofoi lɛ. Ejɛ heshibaa mli ewie akɛ: “Miji bibioo kwraa yɛ bɔfoi lɛ ateŋ, ni misaaa mɔ ni atsɛɔ lɛ bɔfo po, ejaakɛ miwa Nyɔŋmɔ asafo lɛ yi.” (1 Kor. 15:9) Ewie kɛfata he akɛ, eji Nyɔŋmɔ enaaa lɛ mɔbɔ ni ebaajie mlihilɛ kpo etsɔɔ lɛ, shi moŋ ekɛ ejwɛŋmɔ ma esubaŋ kɛ enifeemɔi anɔ kulɛ, wekukpaa kpakpa nyɛŋ ahi ekɛ lɛ teŋ kɔkɔɔkɔ, ni esane ja. (Kanemɔ 1 Korintobii 15:10.) Esa kadimɔ waa akɛ, Paulo ba ehe shi ni ewie nibii ni tamɔ nɛkɛ yɛ wolo ni eŋma eyahã Korintobii lɛ mli, titri lɛ, kɛ́ wɔkwɛ bɔ ni mɛi komɛi ni yɔɔ nakai asafo lɛ mli lɛ ka akɛ amɛbaatsɔɔ akɛ amɛhi fe lɛ lɛ!—2 Kor. 10:10.\nKarl F. Klein, ni sɔmɔ akɛ Gbɛtsɔɔmɔ Kuu lɛ mli nyo lɛ, ba ehe shi (Kwɛmɔ kuku 7)\n7. Mɛni nyɛmi nuu ko ni ale lɛ waa lɛ fee ni hãa wɔnaa akɛ ebaa ehe shi waa?\n7 Mɔ kroko ni ba ehe shi waa ji, Nyɛminuu Karl F. Klein ni sɔmɔ akɛ Gbɛtsɔɔmɔ Kuu lɛ mli nyo lɛ. Yɛ ewala shihilɛ he sane lɛ mli lɛ, ejɛ heshibaa mli ewie tɔmɔi ni etɔ̃ kɛ naagbai ni ekɛkpe yɛ eshihilɛ mli lɛ pii ahe. Akɛ nɔkwɛmɔnɔ lɛ, ewie akɛ yɛ afi 1922 be ni eka klɛŋklɛŋ kwraa akɛ ebaashiɛ yɛ shĩa fɛɛ shĩa lɛ, enáaa lɛ mlɛo kwraa. No hewɔ lɛ, afii enyɔ sɔŋŋ baho ni eshiɛɛɛ yɛ shĩa fɛɛ shĩa. Ewie hu akɛ, be ni esɔmɔɔ yɛ Betel lɛ, nyɛmi ko wo lɛ ŋaa yɛ nɔ ko he, shi emli fu lɛ, ni be fioo shwie mli dani eŋmɛɛ he. Ewie po akɛ, be ko lɛ ehao waa yɛ nɔ ko he aahu akɛ ewo lɛ hela, shi sɛɛ mli lɛ, ehe wa lɛ ekoŋŋ. Ni kɛ̃lɛ, Nyɛminuu Klein ná sɔɔmɔ hegbɛi pii ni nɔ bɛ yɛ Yehowa asafo lɛ mli. Eji Nyɛminuu Klein baaa ehe shi kulɛ, ani ebaawie tɔmɔi kɛ naagbai ni ekɛkpe lɛ ahe yɛ maŋjaanɔ, titri lɛ, kɛ́ okwɛ bɔ ni mɛi le lɛ waa hã lɛ? Nyɛmimɛi pii kaiɔ Nyɛminuu Klein kɛ bɔ ni egba esane lɛ ni eshiuuu nɔ ko nɔ lɛ. *\nMƐNI HEWƆ ESA AKƐ WƆMIA WƆHIƐ WƆBA WƆHE SHI?\n8. Mɛɛ gbɛ nɔ 1 Petro 5:6 lɛ hãa wɔnaa akɛ, kɛ́ wɔmiitao wɔsa Yehowa hiɛ lɛ, esa akɛ wɔba wɔhe shi?\n8 Yiŋtoo ni fe fɛɛ hewɔ ni esa akɛ wɔmia wɔhiɛ wɔba wɔhe shi ji akɛ, wɔmiisumɔ ni wɔsa Yehowa hiɛ. Nɔ ko ni bɔfo Petro wie lɛ hãa wɔnaa enɛ faŋŋ. (Kanemɔ 1 Petro 5:6.) Wolo ni ji, ‘Ba Ni Obanyiɛ Misɛɛ’ lɛ, gbala nɔ ni ewie lɛ mli akɛ: “Abaanyɛ akɛ henɔwomɔ ato ebɔɔ he. Nɔ ni jɛɔ mli kɛbaa lɛ baanyɛ aye awui waa. Eji su ko ni baanyɛ ahã mɔ ko ni yɔɔ dromɔ keenii babaoo po afee mɔ ko ni he bɛ sɛɛnamɔ yɛ Nyɔŋmɔ hiɛ. Yɛ gbɛ kroko nɔ lɛ, heshibaa baanyɛ ahã mɔ ni abuuu po he aba sɛɛnamɔ waa yɛ Yehowa hiɛ. . . . Wɔ-Nyɔŋmɔ lɛ baaná he miishɛɛ akɛ eeejɔɔ bo yɛ ohe shi ni obaa lɛ hewɔ.” * Ekã shi faŋŋ akɛ, nɔ ko bɛ ni hi fe ni wɔbaahã Yehowa tsui anya, aloo jeee nakai?—Abɛi 23:15.\n9. Mɛni hewɔ kɛ́ wɔba wɔhe shi lɛ, mɛi baasumɔ wɔsane lɛ?\n9 Kɛ́ wɔba wɔhe shi lɛ, wɔnáa he sɛɛ yɛ gbɛ kroko hu nɔ. Ehãa mɛi sumɔɔ wɔsane. Mɛni hewɔ wɔkɛɔ nakai? Bo lɛ, susumɔ enɛ he okwɛ: Namɔ obaasumɔ ni okɛbɔ naanyo? Mɔ ko ni kɛ́ ewie lɛ awieee eko? Aloo mɔ ko ni boɔ ŋaawoo toi? (Mat. 7:12) Wɔteŋ mɛi pii sumɔɔ ni wɔkɛ mɛi ni baa amɛhe shi lɛ abɔ, ni no hewɔ wɔnáa miishɛɛ kɛ́ wɔyɛ wɔnyɛmimɛi Kristofoi lɛ ateŋ lɛ. Wɔnyɛmimɛi lɛ ‘nuɔ he amɛhãa wɔ, amɛjieɔ nyɛmimɛi ateŋ suɔmɔ kpo, amɛmusuŋ tsɔɔ amɛ yɛ wɔhe, ni amɛbaa amɛhe shi.’ (1 Pet. 3:8) Kɛ́ wɔba wɔhe shi lɛ, amɛ hu amɛbaaná he miishɛɛ akɛ amɛkɛ wɔ baabɔ naanyo.\n10. Kɛ́ wɔbaa wɔhe shi lɛ, wɔyeŋ wɔtsui yɛ mɛni he?\n10 Kɛ́ wɔbaa wɔhe shi lɛ, wɔyeŋ wɔtsui yɛ nibii komɛi ahe. Jeee be fɛɛ be nibii baaya lɛ bɔ ni wɔtaoɔ aloo bɔ ni wɔsusuɔ akɛ eya lɛ. Maŋtsɛ Solomon, nilelɔ lɛ, wie akɛ: “Mina tsuji ni tara okpɔŋɔi anɔ, ni lumɛi lɛ moŋ nyiɛ amɛnane nɔ tamɔ tsuji.” (Jaj. 10:7) Jeee be fɛɛ be mɛi ni le nii waa loo amɛhe esa waa lɛ náa hegbɛi ni wɔkpaa gbɛ akɛ amɛbaaná lɛ. Bei komɛi lɛ, nakai hegbɛi lɛ yajeɔ mɛi ni anaa amɛ akɛ amɛleee nɔ ko tsɔ loo amɛbɛ hesaa srɔto ko lɛ moŋ adɛŋ. Shi nakai jeŋ yɔɔ, ni yɛ nɔ najiaŋ ni wɔbaaye wɔtsui tuutu yɛ shihilɛi ni tamɔ nakai lɛ ahe lɛ, esa akɛ wɔkpɛlɛ nɔ kɛkɛ, tamɔ Solomon wie lɛ. (Jaj. 6:9) Ni kɛ́ wɔbaa wɔhe shi lɛ, ewaŋ tsɔ kɛhãŋ wɔ akɛ wɔbaafee nakai.\nMƐƐ BEI AMLI EBAANYƐ EWA KƐHÃ WƆ AKƐ WƆBAABA WƆHE SHI?\nMɛni hewɔ bei komɛi lɛ ewa akɛ wɔbaaba wɔhe shi yɛ shihilɛi ni tamɔ nɛkɛ amli? (Kwɛmɔ kuku 11-12) *\n11. Kɛ́ awo wɔ ŋaa lɛ, te esa akɛ wɔfee wɔnii wɔhã tɛŋŋ?\n11 Daa gbi lɛ, nibii pii baa ni hãa wɔnáa hegbɛ ni wɔkɛbaatsɔɔ akɛ wɔbaa wɔhe shi. Naa ekomɛi. Kɛ́ wɔtɔ̃ ni aawo wɔ ŋaa. Kaahã ohiɛ kpa nɔ akɛ, eji tɔmɔ ni otɔ̃ lɛ bɛ hiɛdɔɔ tsɔ tamɔ bɔ ni osusuɔ lɛ kulɛ, ekolɛ mɔ ni woɔ bo ŋaa lɛ gbaŋ ehe naa ni ebaawo bo ŋaa yɛ he. No hewɔ lɛ, kaatswa ŋaawoo lɛ oshɛ ofɔ̃ oya nɔŋŋ, ni agbɛnɛ hu, kaatao tɔmɔi yɛ mɔ ni woɔ bo ŋaa lɛ loo bɔ ni ewoɔ bo ŋaa ehãa lɛ he. Kɛ́ wɔbaa wɔhe shi lɛ, wɔbaabo ŋaawoo toi ni wɔmia wɔhiɛ wɔkɛtsu nii.\n12. Yɛ nɔ ni awie yɛ Abɛi 27:5, 6 lɛ naa lɛ, mɛni hewɔ kɛ́ mɔ ko wo wɔ ŋaa lɛ, esa akɛ wɔda lɛ shi waa lɛ? Okɛ nɔkwɛmɔnɔ ko atsɔɔ mli.\n12 Mɛi ni baa amɛhe shi lɛ náa miishɛɛ kɛ́ awo amɛ ŋaa. Akɛ nɔkwɛmɔnɔ lɛ, ŋɔɔ lɛ akɛ akpa asafoŋ kpeei ni oŋa nyɛmimɛi pii ni okɛ amɛ egba sane. Shi sɛɛ mli lɛ, nyɛmi ko tsɛ bo kɛtee afã ni ekɛɛ bo akɛ niyenii eka onyanyɔŋ mli. Te obaafee onii ohã tɛŋŋ? Eyɛ mli akɛ ebaafee bo hiɛgbele fioo moŋ, shi obaada lɛ shi waa akɛ ekɛɛ bo. Ekolɛ obaanu he po akɛ, eji mɔ ko kɛɛ bo mra mli kulɛ, ebaaŋɔɔ onaa. Nakai nɔŋŋ esa akɛ wɔfee wɔnii kɛ́ wɔnyɛmi Kristofonyo ko fee ekãa ni ewo wɔ ŋaa yɛ nɔ ko he. Nɔ najiaŋ ni wɔbaanu he akɛ esumɔɔɔ wɔsane lɛ, esa akɛ wɔna lɛ akɛ eji naanyo kpakpa.—Kanemɔ Abɛi 27:5, 6; Gal. 4:16.\nKɛ́ mɛi ná sɔɔmɔ hegbɛ ko ni wɔbɛ lɛ, mɛni hewɔ esa akɛ wɔba wɔhe shi? (Kwɛmɔ kuku 13-14) *\n13. Kɛ́ wɔbaa wɔhe shi lɛ, mɛni wɔfeŋ kɛ́ mɛi ná sɔɔmɔ hegbɛi?\n13 Kɛ́ mɛi ná sɔɔmɔ hegbɛi. Nyɛmi nuu asafoŋ onukpa ko ni atsɛɔ lɛ Jason lɛ wie akɛ: “Bei komɛi lɛ, kɛ́ ahã nyɛmimɛi komɛi sɔɔmɔ hegbɛi lɛ, mibiɔ mihe akɛ, ‘Mɛni hewɔ mi lɛ ahãaa mi eko lɛ?’” Ani bei komɛi lɛ bo hu onuɔ he nakai? Kɛ́ mɔ ko miishwe akɛ ená sɔɔmɔ hegbɛ ko lɛ, ejeee tɔmɔ. (1 Tim. 3:1) Shi kɛ́ wɔkwɛɛɛ ni ahi lɛ, wɔbaaná susumɔi komɛi ni ejaaa, ni wɔbaawo wɔhe nɔ yɛ wɔtsui mli. Akɛ nɔkwɛmɔnɔ lɛ, kɛ́ nyɛmi nuu ji bo lɛ, ekolɛ obaanu he akɛ mɔ ko bɛ ni baanyɛ atsu nakai sɔɔmɔ hegbɛ lɛ he nii jogbaŋŋ tamɔ bo. Aloo kɛ́ nyɛmi yoo ji bo lɛ, obaanu he akɛ owu lɛ bɔɔ mɔdɛŋ kwraa fe mɔ ni akɛ hegbɛ lɛ ehã lɛ. Kɛ́ wɔbaa wɔhe shi lɛɛlɛŋ lɛ, wɔhãŋ susumɔi ni tamɔ nɛkɛ ahe shi yɛ wɔtsui mli.\n14. Be ni akɛ hegbɛi ni Mose yɔɔ lɛ eko hã mɛi krokomɛi lɛ, te efee enii ehã tɛŋŋ? Ni mɛni wɔkaseɔ yɛ mli?\n14 Bɔ ni Mose fee enii ehã be ni mɛi krokomɛi ná hegbɛi ni eyɔɔ lɛ eko lɛ ji nɔkwɛmɔnɔ kpakpa kɛhã wɔ. Mose shwɛɛɛ nitsumɔ ni Yehowa kɛwo edɛŋ akɛ enyiɛ Israelbii lɛ ahiɛ lɛ he kwraa. Be ni Yehowa ŋmɛ mɛi komɛi gbɛ ni amɛye amɛbua Mose yɛ nitsumɔ nɛɛ mli lɛ, te Mose fee enii ehã tɛŋŋ? Ani edɔ lɛ? Dabi. (4 Mo. 11:24-29) Kɛ́ obaakai lɛ, ejɛ heshibaa mli ekpɛlɛ ni mɛi krokomɛi ye amɛbua lɛ kɛ maŋ lɛ kojomɔ. (2 Mo. 18:13-24) Israelbii lɛ ná enɛ he sɛɛ waa. Akɛni mɛi pii yɛ ni baakwɛ amɛsaji ahã amɛ hewɔ lɛ, anyɛ atsu saji ahe nii ahã amɛ oya fe be ni Mose kome kojoɔ lɛ. Mose susu nɔ ni he baaba sɛɛnamɔ kɛhã maŋ lɛ he, moŋ fe hegbɛ ko ni baaje edɛŋ lɛ he. Enɛ ji nɔkwɛmɔnɔ kpakpa kɛhã wɔ. Be fɛɛ be lɛ, esa akɛ wɔkai akɛ, kɛ́ wɔhe esa tamɔ mɛ, shi wɔbaaa wɔhe shi lɛ, Yehowa nyɛŋ ekɛ wɔ atsu nii. “Yehowa yɛ ŋwɛi shɔŋŋ moŋ, shi enaa heshibalɔi.”—Lala 138:6.\n15. Mɛɛ gbɛ nɔ mɛi pii ashihilɛ etsake?\n15 Kɛ́ wɔshihilɛ tsake. Nyɛsɛɛ nɛɛ, atsake nyɛmimɛi pii ni kɛ afii abɔ esɔmɔ lɛ anitsumɔ. Akɛ nɔkwɛmɔnɔ lɛ, yɛ afi 2014 lɛ, ahã kpokpaa wulu nɔkwɛlɔi le akɛ, aakpa kpokpaa wulu nɔkwɛmɔ nitsumɔ lɛ, ni no hewɔ lɛ, abaasumɔ ni amɛ kɛ amɛŋamɛi lɛ kɛ amɛhe awo be fɛɛ sɔɔmɔ nitsumɔ lɛ fãi krokomɛi amli. Yɛ nakai afi lɛ nɔŋŋ mli lɛ, ahã kpokpaa nɔkwɛlɔi le akɛ, kɛ́ amɛye afii 70 lɛ, amɛkɛ kpokpaa nɔkwɛmɔ nitsumɔ lɛ baafɔ̃ shi. Agbɛnɛ hu, amrɔ nɛɛ kɛ́ nyɛmi nuu ko ye kɛjɛ afii 80 kɛyaa lɛ, enyɛŋ esɔmɔ akɛ onukpai akuu lɛ saji ahe gbɛjianɔtolɔ. Yɛ afii fioo ni eho nɛɛ amli hu lɛ, ahã Betel weku lɛ mli bii pii etee koni amɛyasɔmɔ akɛ gbɛgbalɔi. Nyɛmimɛi ni yɔɔ be fɛɛ sɔɔmɔ krɛdɛɛ lɛ mli lɛ ateŋ mɛi komɛi hu kɛ amɛsɔɔmɔ lɛ efɔ̃ shi yɛ hela, weku sɔ̃i, loo yiŋtoi krokomɛi ahewɔ.\n16. Mɛɛ gbɛ nɔ nyɛmimɛi ni atsake amɛnitsumɔi lɛ etsɔɔ akɛ amɛbaa amɛhe shi?\n16 Ŋwanejee ko bɛ he akɛ, nyɛmimɛi nɛɛ nya nitsumɔ ni amɛtsuɔ lɛ he waa, ni yɛ amɛteŋ mɛi pii agbɛfaŋ lɛ, no nɔŋŋ amɛtsu afii abɔ. No hewɔ lɛ, be ni amɛshihilɛ tsake lɛ, amɛnáaa nibii mlɛo. Amɛteŋ mɛi komɛi ye awerɛho waa, ni ehe be dani amɛna nibii anaa. Shi amɛnyɛ amɛna naa kɛ̃. Mɛni ye ebua amɛ? Nɔ titri ni ye ebua amɛ ji, suɔmɔ ni amɛyɔɔ kɛhã Yehowa lɛ. Amɛkai amɛhe akɛ, amɛjɔɔ amɛhe nɔ amɛhã Nyɔŋmɔ, shi jeee nitsumɔ ko, gbɛ́i ko ni kã amɛnɔ, loo sɔɔmɔ hegbɛ ko. (Kol. 3:23) Nyɛmimɛi nɛɛ ejɛ heshibaa mli amɛmɔ nitsumɔi hei ni ahã amɛ lɛ amli, ni amɛmiitsu kɛ miishɛɛ. ‘Amɛshɛrɛɔ nibii ni hãa amɛyeɔ amɛtsui lɛ fɛɛ amɛshwieɔ Yehowa nɔ,’ ejaakɛ amɛle akɛ ejwɛŋɔ amɛhe.—1 Pet. 5:6, 7.\n17. Mɛni hewɔ eŋɔɔ wɔnaa akɛ Nyɔŋmɔ Wiemɔ lɛ woɔ wɔ hewalɛ ni wɔba wɔhe shi lɛ?\n17 Kɛ́ osusu bɔ ni kɛ́ wɔba wɔhe shi lɛ wɔ diɛŋtsɛ kɛ mɛi krokomɛi náa he sɛɛ lɛ he lɛ, ani eŋɔɔɔ onaa akɛ Nyɔŋmɔ Wiemɔ lɛ woɔ wɔ hewalɛ ni wɔjie su nɛɛ kpo? Kɛ́ wɔba wɔhe shi lɛ, ebaaye ebua wɔ ni wɔnyɛ wɔdamɔ naagba fɛɛ naagba ni wɔkɛbaakpe yɛ shihilɛ mli lɛ naa. Nɔ ni fe fɛɛ lɛ, ebaahã naanyobɔɔ ni yɔɔ wɔ kɛ wɔ-Tsɛ ni yɔɔ ŋwɛi lɛ teŋ lɛ mli awa. Eŋɔɔ wɔnaa waa akɛ, Yehowa, “Mɔ Ni Nɔ Kwɔ Gojoo” lɛ, sumɔɔ etsuji ni baa amɛhe shi lɛ, ni eshwɛɛɛ amɛhe kwraa!—Yes. 57:15.\nLALA 45 Saji Ni Mijwɛŋɔ Nɔ Yɛ Mitsui Mli\n^ kk. 5 Sui ni ehe miihia waa ni wɔjie lɛ kpo lɛ ateŋ ekome ji heshibaa. Kɛ́ akɛɛ mɔ ko baa ehe shi lɛ, te atsɔɔ tɛŋŋ? Mɛni hewɔ esa akɛ wɔmia wɔhiɛ wɔba wɔhe shi? Ni mɛni hewɔ kɛ́ wɔshihilɛ loo nitsumɔ ni wɔtsuɔ yɛ asafo lɛ mli lɛ tsake lɛ, ebaanyɛ ewa kɛhã wɔ akɛ wɔbaaya nɔ wɔba wɔhe shi lɛ? Wɔbaahã sanebimɔi ni he hiaa nɛɛ ahetoo yɛ nikasemɔ nɛɛ mli.\n^ kk. 7 Kwɛmɔ sane ni yitso ji, “Jehovah Has Dealt Rewardingly With Me” (Yehowa Efee Mi Ejurɔ Waa), ni je kpo yɛ October 1, 1984 Blɔfo Buu-Mɔɔ lɛ mli lɛ, kɛ sane ni yitso ji, “Yehowa Efee Mi Ejurɔ!” ni je kpo yɛ May 1, 2001 Buu-Mɔɔ lɛ mli lɛ.\n^ kk. 8 Kwɛmɔ yitso 3, kk. 23.\n^ kk. 53 MFONIRI LƐ HE SANE: Bɔfo Paulo eyasara nyɛmi ko yɛ eshĩa ni ekɛ mɛi ni yɔɔ jɛmɛ lɛ, onukpai kɛ gbekɛbii fɛɛ, miigba sane.\n^ kk. 57 MFONIRI LƐ HE SANE: Nyɛmi nuu onukpa ko miibo ŋaa ni nyɛmi nuu ko ni eye lɛ onukpa lɛ jɛɔ Biblia lɛ mli ewoɔ lɛ lɛ toi.\n^ kk. 59 MFONIRI LƐ HE SANE: Nyɛmi nuu ni edako tsɔ lɛ yɛ sɔɔmɔ hegbɛ ko ni nyɛmi nuu onukpa lɛ bɛ, shi nyɛmi nuu onukpa lɛ he tsɛ̃ɛɛ lɛ.